OAJ:n vaalikone on täysi vitsi - MIKKO SABEL\ntoukokuu 21, 2021 toukokuu 21, 2021 / Kommentoi\nOpetusalan ammattijärjestön eli tutummin OAJ:n vaalikoneesta ja sen myöntämästä ”koulutusmyönteinen ehdokas” kunniamaininnasta kertoo hyvin paljon se, että omassa kunnassani 3/4 vaalikoneeseen vastanneista opettajaehdokkaista EI saanut kyseistä mainintaa.\nMiksi näin? No, otetaan muutama esimerkki.\nVaalikoneen väite: ”Kunnassani tulisi tarjota perusopetusta yli säädetyn minimin, vaikka se voi tarkoittaa kuntaveroprosentin nostoa tai leikkaamista muista palveluista”\nOAJ:n oma vastaus: ”Lähes täysin samaa mieltä”\nMinun vastaukseni: ”Täysin eri mieltä”\nMinun perusteluni: ”Kuntien taloudellinen tilanne on tiukka. Hattulassa on käynnissä talouden tasapainottaminen ja siksi kaikkea lakisääteiset kriteerit ylittävää tarjontaa on pakko tarkastella erittäin kriittisesti. Opetuspuolella mahdolliset “vapaat“ resurssit tulee ohjata ennemmin ryhmäkokojen pienentämiseen ja tukitoimiin kuin ylimääräisiin opetustunteihin.”\nHaluan ennen kaikkea perusopetuksen perusasiat kuntoon, joten asetan ryhmäkoon ja tukitoimet ekstratuntien edelle. Teenkö tällä vastauksella itsestäni vähemmän koulutusmyönteisen ehdokkaan kuin sellainen vastaaja, joka on valmis leikkaamaan ”jostakin” – esimerkiksi muualta perusopetuksesta tai toisen asteen koulutuksesta? Onko todellakin järkevää resursointia, että heikennetään muita kunnan palveluita – pääaasia, että opetusta tarjotaan yli minimin? Ainakin OAJ:n vaalikoneen mielestä minä olen siis koulutusvastainen luopio.\nVaalikoneen väite: ”Lukio on kunnalleni niin tärkeä imagoetu, että siitä tulee pitää kiinni hinnalla millä hyvänsä.”\nOAJ:n oma vastaus: ”Täysin eri mieltä”\nMinun vastaukseni: ”Lähes täysin samaa mieltä”\nMinun perusteluni: ”En hyväksy kuntataloudessa ilmaisua “hinnalla millä hyvänsä“ – siitä tulee pieni vähennys. Hattulalle oma lukio on erittäin tärkeä monessakin mielessä, mutta reaalimaailmassa löytyy aina rajakustannus, jonka jälkeen myös lukio on pakko lopettaa. Nykytilanteessa – ja tämän hetken arvioiden mukaan vähintään seuraavat 10 vuotta – lukion pitää ehdottomasti säilyä Hattulassa.”\nSiis hetkinen, herra OAJ. Ymmärsinkö nyt oikein? Perusopetukseen ekstratunteja pitää tarjota hinnalla millä hyvänsä, mutta lukiosta kiinni pitäminen on ihan todella – TODELLA – paha asia? Kyllä maailmaan mielipiteitä mahtuu, mutta ikävä kyllä logiikka jäi nyt johonkin matkan varrelle.\nLisäksi tässä asiassa OAJ on mm. Hattulan kohdalla yksiselitteisesti väärässä. Parolan lukion olemassaolo on monessakin mielessä äärimmäisen tärkeä tekijä kunnalle. Lukion poissiirtymisen todennäköisistä vaikutuksista voi lukea lisää esimerkiksi tästä kahden vuoden takaisesta blogikirjoituksestani.\nVaalikoneen väite: ”Yli kolmevuotiaat lapset tulisi ohjata ensisijaisesti aina päiväkodin varhaiskasvatukseen sen sijaan, että lapset hoidettaisiin kotona.”\nOAJ:n oma vastaus: ”Täysin samaa mieltä”\nMinun perusteluni: ”On varmasti totta, että monille lapsille ohjattu varhaiskasvatus olisi kotihoitoa parempi vaihtoehto, mutta se ei voi mennä yksilönvapauden yläpuolelle.”\nOAJ haluaa ilmeisesti lisätä valtion ohjavaa roolia ja viedä Suomea kohti totalitaristista hallintoa? Itse kunnioitan yksilönvapautta. Tekeekö se minusta koulutusvastaisen ihmisen? Näemmä.\nKoko vaalikoneen asetelmahan oli täysin absurdi. Vaalikonetta täytettäessä ehdokkaalle kerrottiin jokaisen kysymyksen yhteydessä, mikä on OAJ:n kanta kyseiseen asiaan. Ehdokkaille siis käytännössä syötettiin valmiit sanat suuhun ja ilmoitettiin, että tätä mieltä on oltava, mikäli haluaa esiintyä ”koulutusmyönteisenä ehdokkaana”. Merkittävä osa vastaajista näyttää sortuneen ainakin jossain määrin tuohon propagandaan.\nTämä vaalikoneen toimintatapa on toki täysin linjassa OAJ:n kaiken muun toiminnan kanssa. Esimerkiksi vuosityöaikaan siirtyminen on asia, jota järjestö ajaa kuin käärmettä pyssyyn. Musertava enemmistö kentällä olevista opettajista vastustaa muutosta, mutta siitä huolimatta soraäänet pyritään aktiivisesti vaimentamaan. Ääneen päästetään ainoastaan ne, jotka ovat valmiita puhumaan OAJ:n valitseman näkökulman puolesta.\nOAJ:n toimintatavat ovat kuitenkin täysin oma ongelmavyyhtensä ja niistä voisi kirjoittaa vaikka kokonaisen blogikirjoitussarjan. Pysytellään nyt kuntatasolla. Tämän koko kirjoituksen pointti on siis se, että yhdenkään äänestäjän ei pidä sortua uskomaan tähän naurettavaan propagandaan. Koulutusmyönteisyyttä ei mitata sillä kuinka paljon on valmis nöyristelemään ammattiyhdistyksen suuntaan. Esimerkiksi meillä Hattulassa kaikki opettajataustaiset ehdokkaat ovat takuuvarmasti äärimmäisen koulutusmyönteisiä – oli heillä OAJ:n vaalikoneen hyväksyntä tai ei. Itsestäni olen vähän jäävi sanomaan, mutta muiden osalta jopa väittäisin, että voimakkaimmin koulutusta puolustavat nimenomaan monet sellaiset ehdokkaat, joilla tätä vaalikoneleimaa EI ole otsassa.


Sosiologian historia – Wikipedia\nSosiologian historia alkoi antiikin Kreikan suurista filosofeista 300-luvulta eaa., mutta nykyaikaisen muodon se sai positivismin filosofian piirissä 1800-luvun alkupuolella. Auguste Comte nimesi tieteenalan vuonna 1836 sosiologiaksi. Comten mukaan sosiologian tuli pyrkiä sosiaalisten tosiasioiden ja niitä hallitsevien lakien osoittamiseen.\nAntiikin aikana Platonin 300-luvulla eaa. julkaisemat teokset Valtio ja Lait analysoivat yhteiskunnan perusteita ja sosiaalista kehitystä. Aristoteles arvioi erilaisia valtiomuotoja ja toi induktiivisen menetelmän sosiaalisten suhteiden tutkimiseen.\nItalialainen filosofi Niccolo Machiavelli pyrki 1500-luvun alussa erottamaan asioiden todellisen tilan niiden ihannetilasta. Näin hän erotti etiikan ja politiikan. Hän näki ihmisen toimivat itsekkäästi omien halujensa mukaan. Englantilainen Thomas Hobbes teki 1600-luvulla samansuuntaisia havaintoja. Hänen mukaansa luonnontilassa ihmiset sotivat kaikkien sotaa kaikkia vastaan. John Locke ja Jean-Jacques Rousseau näkivät, että ihmisten on pakko kiinnittyä yhteisöiksi ja sopia keskinäisiä sääntöjä välttääkseen luonnontilaisuuden ja sen aiheuttaman kurjuuden.\n1 1800-luvun sosiologia\n2.1 Sosiologia Suomessa\n1800-luvun sosiologia[muokkaa | muokkaa wikitekstiä]\nRanskalainen Auguste Comte on tieteenalan varsinainen perustaja, sosiologian isä. Hän käytti uudesta positiivisesta yhteiskuntatieteestään aluksi nimitystä sosiaalifysiikka, mutta vaihtoi nimen vuonna 1836 sosiologiaksi. Tosin hän käytti termiä ensimmäisen kerran jo vuonna 1830. Comten pääteos Cours de philosophie positive (1830–42) perustui ajaukseen, että tieteenalan tuli pyrkiä sosiaalisten tosiasioiden ja niitä hallitsevien lakien osoittamiseen. Hän pohti myös, mihin perustuu yhteiskuntarakenteiden pysyvyys ja mitkä tekijät saavat aikaan niiden muuttumisen. Comten sosiologiaksi kutsuma positiivinen yhteiskuntafilosofia muistutti kuitenkin monessa suhteessa enemmän sitä edeltävää valistusfilosofiaa kuin myöhempää, vuosisadan vaihteen sosiologiaa.\n1800-luvun merkittäviä sosiologeja oli myös brittiläinen Herbert Spencer. Hänkin pohti yhteiskunnan muutosta ja pysyvyyttä. Darwinismin vaikutuksesta hän hakeutui etsimään vastausta yhteiskuntien kehittymisestä yksinkertaisesta, primitiivisestä yhteisöstä aina monimutkaisempaan. Koska kehitys on hänen mukaansa luonnollista, siihen ei pidä puuttua uudistuksilla.\nSpencerin aikalainen Karl Marx oli ensisijaisesti filosofi ja taloustieteilijä. Hänen panoksensa sosiologiaan oli konfliktin, yhteiskuntaluokkien ja sosiaalisen muutoksen analysointi. Hän näki konfliktit muutosten avaimena. Yhteiskunnan rakenteen hän näki muodostuvan talouden ja siellä vallitsevien tuotantosuhteiden mukaan.\nRanskalainen Émile Durkheim vaikutti 1800–1900-luvujen vaihteessa suuresti sosiologian tutkimusotteeseen ja näkökulmaan. Häntä kiinnosti erityisesti sosiaalinen järjestys, jonka hän katsoi perustuvan yhteisön yhteisiin arvoihin. Hän pyrki korostamaan sosiologian tutkimusotteen selvää poikkeamista psykologiasta ja biologiasta. Yksilö on suuresti riippuvainen yhteisöstään, niin että yhteisö on Durkheimin mukaan asetettava yksilön edelle toiminnan vaikuttimia pohdittaessa.\nSaksalainen Max Weber on vaikuttanut voimakkaasti 1900-luvun sosiologiaan. Hän oli omaperäinen tieteilijä, joka tutki organisaatioita, oikeutta, toimintaa, byrokratiaa, elinolosuhteita, musiikkia ja sosiaalitieteiden luonnontiedeluonnetta. Weber sovelsi tutkimuksissaan käsitettä ideaalityyppi, jolla hän tarkoitti, että sosiologin on korostettava tutkimuksen kannalta olennaisia näkökohtia. Hänen omissa tutkimuksissaan ideaalityyppejä olivat esimerkiksi protestanttinen etiikka ja lahko. 1800-luvun lopussa tuli esille italialainen Vilfredo Pareto, jonka talouslähtöinen yhteiskuntanäkemys pohjautui matematiikkaan.\nYhdysvalloissa on kehittynyt useita sosiologian tutkimussuuntia, esimerkiksi voimakkaasti positivismiin kiinnittynyt looginen empirismi. Yksi sosiologian uranuurtajista Yhdysvalloissa oli Harry Elmer Barnes, joka 1920-luvulla analysoi maansa sotajoukkojen sosiaalisia suhteita ensimmäisessä maailmansodassa, johon hän itsekin oli ottanut osaa. Thorstein Veblen pyrki samaan aikaan käyttämään sosiologiaa kansan hyvinvoinnin parantamiseen. Hänen kriittinen suhtautumisesta liike-elämään kuvastuu joutilasluokka-teoriassa. Juutalaisvainoja Yhdysvaltoihin paennut politiikan tutkija Hannah Arendt tutki totalitarismia ja rikollisuuden olemusta. Hänen tutkimussuuntaansa on jatkanut saksalainen Jürgen Habermas, joka on uransa aikana irrottautunut marxilaisuudesta kohti Yhdysvalloissa syntynyttä pragmatismia.\nSosiologia Suomessa[muokkaa | muokkaa wikitekstiä]\nSuomalaisia sosiologian uranuurtajia olivat Edvard Westermarck, Uno Harva ja Hannes Gebhard. Kun Helsingin yliopistoon perustettiin vuonna 1945 valtiotieteellinen tiedekunta, siirrettiin sosiologian professuuri sinne. Samalla suomalaisen sosiologian päävirtaus siirtyi moderniin amerikkalaislähtöiseen suuntaukseen, joka painotti kuvailua, konkretiaa ja kenttähavaintoja ja vältti teoreettista spekulaatiota. Ensimmäinen suomenkielinen sosiologian yliopistollinen oppikirja oli Antero Rinteen vuonna 1947 valmistunut Sosiologian pääpiirteet, joka kuitenkin ilmestyi vasta vuonna 1954, Rinteen kuoleman jälkeen. Rinne esitteli siinä saksalaisia ja muita eurooppalaisia alan klassikoita, mutta se ei ulottunut uuden polven yhdysvaltalaiseen tieteilijäpolveen.\n↑ a b c d e f g h i Otavan suuri ensyklopedia. Osa 8.. Otava, 1980. ISBN 951-1-05637-9 6398-6402.\n↑ Relander, Jukka: Jäähyväiset Snellmanille. Teoksessa Kolbe, Laura (päätoim.): Suomen kulttuurihistoria: 4, Koti, kylä, kaupunki, s. 141–143. Helsinki: Tammi, 2004. ISBN 951-31-1845-2.\n↑ Kolbe, Laura (päätoim.): Suomen kulttuurihistoria: 5. Viisisataa pienoiselämäkertaa, s. 228–229. Helsinki: Tammi, 2004. ISBN 951-31-1846-0.\nNoudettu kohteesta ”https://fi.wikipedia.org/w/index.php?title=Sosiologian_historia&oldid=19048209”\nSivua on viimeksi muutettu 19. heinäkuuta 2020 kello 22.13.


Kausi 1, 12/12. Vanessa ja Tobias suuntaavat pitkään odottamalleen lomamatkalle Kreikkaan. Tomas ja Amanda puolestaan aloittavat kesälomansa. Linn ja Tompa valmistautuvat muuttoon, ja Cornelia ja Jakob unelmoivat omasta asuntoautosta. Sindyllä ja Mickellä on meneillään monta projektia. Ruotsalaisessa dokumentaarisessa realitysarjassa tutustutaan pariskuntiin, jotka tulevat nuorina vanhemmiksi.


Evankelisestä herätysliikkeestä ja muistakin liikkeistä\nKirjoittaja Aihe: Evankelisestä herätysliikkeestä ja muistakin liikkeistä (Luettu 3349 kertaa)\n« : 03.07.19 - klo:22:46 »\nKun joskus aloitin kirkon vanhoihin herätysliikkeisiin tutustumisen, se alkoi Paavo Ruotsalaisesta / körttiläisyydestä.\n"Körtihenkistä" kirjallisuutta lukiessani tuli sellainen kuva, että Hedbergin ja Renqvistin suunnat ovat jossain määrin pielessä, koska "Paavon porukassa" vastustettiin ja jopa niistä varoitettiin.\nHedberg taasen oli tukkanuottasilla Ruotsalaisen ja Renqvistin porukan kanssa ja piti heitä harhaoppisina.\nNyt en 100% varmasti muista, vastustiko Renqvist molempia (Paavon ja Hedbergin) liikkeitä, veikkaan että vastusti.\nVarsin koviakin sanoja lenteli johtajien suusta naapurin puolelle.\nEnnakkoluuloistani huolimatta luin yhden Renqvistin elämänkerran ja yllätyin iloisesti.\nSiinä olikin kristilliselle uskolle antautunut mies.\nHedbergin tekstejä lukiessani ei hänkään mitenkään epäkristilliseltä tunnu.\nIloisesti yllätyin lukiessäni Pietari Kurvisen (evankelinen liike) erään elämänkerran siitä, että hän poikkesi ed. mainituista veljistä siten, että hän ei lukemani perusteella heittänyt lokaa muiden herätysliikkeiden edustajien niskaan, vaan näki toisissa positiivisia puolia. Luin lyhyen elämänkerran Frans Hannulasta (evankelinen liike) ja hänkin tietyllä tapaa iän karttuessa avartui enemmän ja enemmän ja suhtautui vanhana hyvinkin myönteisesti toisiin herätysliikkeisiin. (En tiedä, mahtoiko hän jkoskaan kovin jyrkkä muita kohtaan ollutkaan).\nOma suosikkini Lagus käytti joskus varsin kovaa kieltä ainakin muistaakseni Hedbergiä vastaan. Oli tietyllä tapaa raskasta lukea sitä loan heittoa.\nNiinhän se Paavalikin riitautui Silaan kanssa, aivan kuten monet 1800-luvunkin uskon veljet olivat riidoissa keskenään.\nJoskus pidin jonkinlaisena hurskautena tai jopa tavoiteltavana tilana epävarmuutta uskonasioissa. Esim. pelastusvarmuuden puuttumista saatoin pitää jopa jonkinlaisena hyveenä. Jos joku ei ole epävarma, hän on jotenkin hakoteillä.\nMuutin sitten mieleni jonkun Lutherin tekstin perusteella (ehkä kirjan "Sidottu ratkaisuvalta"), kun tajusin, kuinka hassu näkemys minulla oli.\nEpävarmuus uskonasioissa ei tuon oivalluksen jälkeen muuttunut, mutta en enää pitänyt epävarmuuttani ihanteena ja hyveenä.\nTarkoitukseni on tutustua enemmänkin evankelisen liikkeen puolelta tulleisiin teksteihin.\nTuolle liikkeelle ominaista oli ainakin 1800-luvulla se, että Kristuksen sovituksen tuoman autuuden saa omistaa heti siltä istumalta, kun Jumala laittaa ihmisen herätyksen tilaan.\nKun luen tuosta "vapaasta armosta" ja kovia korostuksia autuudesta, joka on kaikille jo valmistettu (tällä hetkellä on meneillään Pietari Kurvisen kirjoittamaa tekstiä) tuntuu, kuin oma sisikuntani vastustaisi voimakkaasti tuollalista julistusta.\nSisikuntani jotenkin ärsyyntyy, tympääntyy ja muutenkin hyljeksii tuota opetusta.\nJohtuuko se siitä, että olen lukenut Paavo Ruotsalaisen puolelta tullutta opetusta liian paljon?\nVai siitä, että tuota opetusta pitääkin karttaa?\nVai ehkä siitä, että sisikuntani on vain sen verran synnin turmelema, että on luonnollistakin, että se tuollaista opetusta karsastaa?\nMinusta tuntuu siltä, että tuo viimeksi mainittu syy on se pääsyy, ehkä jopa ainut syy.\nKyllähän minä Raamatusta olen näkevinäni, että Kurvinen ja Hedberg puhuvat tuossa autuus/pelastusvarmuusasiassa ja siitä iloitsemisasiassa samaa, mitä UT, mutta siitä huolimatta on niin vaikea itselleen omaksua asiaa.\nEn muista, olisiko Raamatussa missään pidetty ihanteena sitä, että ihminen jäisi ikäänkuin ruikuttamaan auki olevan evankeliumin oven eteen ja odottamaan jotain erikoistunnetta, että voisi uskoa.\nSellaista olen ajatellut, että ihminen on kuitenkin, mitä on, ja heränneen ihmisen on monesti vaikea uskoa kohdalleen sitä, että Jeesus on kertakaikkiaan sovittanut tuon ihmisen synnit. Tästä johtuen ollaan sitten sellaisessa epävarmuuden tilassa, jossa janotaan "armon vilahduksia". Siinä huudetaan avuksi "Herran nimeä" ja pelastutaan kaikessa epävarmuudessa, koska jokainen Herran nimeä avuksi huutava pelastuu.\nHajanaisia olivat nämä ajatukseni. Jatkan Evankelisten isien tekstien tutkimista ja toivon, että itsekin joskus löytäisin saman, mitä he ovat löytäneet.\nSellainen epäilys minulla vielä on, että ehkäpä Ruotsalainen, Hedberg ja Renqvist olivat väärässä toistensa suhteen: ehkäpä erot uskon ytimen suhteen heidän välillään olivatkin merkittävästi vähäisemmät, mitä he itse kuvittelivat.\nVs: Evankelisestä herätysliikkeestä ja muistakin liikkeistä\n« Vastaus #1 : 04.07.19 - klo:06:12 »\nLainaus käyttäjältä: karjalaisenkyösti - 03.07.19 - klo:22:46\nEpäilemättä on näin. Usein kiivaimmat kiistat syntyvät samanmielisten välillä. Raamatussa on monta veljesriitaa Kainista ja Aabelista lähtien.\n« Vastaus #2 : 12.07.19 - klo:13:22 »\nMinua kiinnostaa paljon myös semmoinen, oliko muita asioita jotka kertakaikkisesti ärsyttivät. Paavo kohtasi muistaakseni. Hedbergin ( vai Renqvistin) ja närää tuli vaateparresta. Myös kiharoista, joihin mies sentään oli syytön... . No, ylettihän usko tietty vaateparteen, mutta kun Paavon asenne oli tavallisesti vain järkevä. Meneehän vaatteisiin paljon aikaa ja rahaa jonka voi kuluttaa paremmin.\nMutta silti, olisi kai asiasta voitu keskustella ennen henkistä kiven viskaamista\n« Viimeksi muokattu: 12.07.19 - klo:13:29 kirjoittanut Leena »\n« Vastaus #3 : 27.07.19 - klo:12:12 »\nLainaus käyttäjältä: Leena - 12.07.19 - klo:13:22\nPaavo kohtasi muistaakseni. Hedbergin ( vai Renqvistin) ja närää tuli vaateparresta.\nMuistaakseni ainakin kun Paavo kohtasi Roseniuksen, närää tuli ainkain siitä, kun Roseniuksella oli hienot vaatteet ja varmaan siitäkin, kun Paavo koki, että Rosenius ei ole oikeassa uskossa.\nMonet papit historiatietojen mukaan myös kohtelivat Roseniusta ei-toivotusti.\nJuho Malkamäki oli tuosta Roseniuksen vierailusta muistini mukaan kutakuinkin sitä mieltä, että papit riitautuivat Roseniuksen kanssa, koska olivat niin nuoria tai yleensä kokemattomia.\nRoseniuksen tekemä virhe taasen oli hänen mielestään se, että hän ei osannut ottaa huomioon tätä pappien kokemattomuutta.\nNiiden harvojen tietojen mukaan, jota itse olen tuosta kohtaamisesta lukenut, tulee minullekin sellainen kuva, että Paavo joukkoineen käyttäytyivät asiattomasti.\nKyllä sitä toki saa ja pitääkin kysellä tuttujen ja tuntemattomien ihmisten pelastusvarmuuden tai uskossa olon perään, kuten Paavolla oli tapana, mutta ei sitä kait pitäisi suuttua, jos kokee toisen pelastusvarmuuden tai uskon olevan väärällä pohjalla.\nRoseniuksen kohdalla ainakin taisi Paavo tuon uskossa olon suhteen erehtyä pahan kerran.\nRosenius kaikesta päätellen halusi luoda suhteita uskonveljiin ja sisariin, mutta saikin kuraa niskaan ainakin uskonveljiltä.\nJoskus Paavon luo muistini mukaan tuli joku sielun hädässä oleva henkilö, jolla oli hieno kävelykeppi ja piippu (tai jotain hienoa kuitenkin) ja Paavo kieltäytyi keskustelemasta tuon henkilön kanssa, ellei hän anna näitä hienoja esineitä Paavolle.\nHenkilö lähti sitten pois Paavon luota, mutta palasi ja kertoi antavansa ne Paavolle.\nPaavo ei ottanutkaan niitä vastaan. Se oli kait koe, että onko vieras liian kiintynyt omaisuuteensa.\nSen jälkeen Paavo hoiteli vieraan sielua.\n« Vastaus #4 : 27.07.19 - klo:12:35 »\nPaavoa myös ärsytti rukoilevaisuuden edustajat ja välillä hän (Paavon elämänkertojen mukaan) on käyttäytynyt heitä kohtaan ruman tuntuisesti koska rukoilivat (polvillaan) paljon.\nEn 100% varmasti muista, mutta saattoi Paavoa suututtaa myös rukoilevaisten yhtenäinen pukeutumistyyli - körttityylinen pukeutumistyyli taasen ei häntä tietenkään suututtanut.\nJos nyt yhtään oikein muistan, niin ei Paavo sinänsä Renqvivstin uskossa oloa epäillyt, oli kuitenkin sitä mieltä, että Renqvistin opetus laittaa monia, jotka vielä eivät ole kunnolla uskoon tulleet tekemään uskovien ihmisten tekoja: ensin pitää kunnolla herätä ja vasta sitten pitää ruveta tekemään heränneen ihmisten tekoja - ei ennen.\nRenqvist oli sitä mieltä, että aina tulee rukoilla: kehoitetaanhan Raamatussakin lakkaamattomaan rukoukseen.\nReqvist saattoi rukouksessaan välillä kayttää vain yhtä sanaa, kuten esim.: Armahda, armahda, armahda, ....."\nAinakin ortodoksikirkon piirissä on opetettu lakkaamattoman rukouksen olevan sisällöltään "Herra Jeesus Kristus Jumalan Poika armahda minua syntistä" ja sen lakkaamatonta toistamista.\nVoisikohan Paavon ja heränneiden pelko rukoilevaisuuden rukousharrastuksiin olla syy siihen, että nykyäänkään körttiseuroissa ei rukoilla puheääntä käyttäen eikä harrasteta polvirukouksia?\nRukoukset pitää olla lauletussa muodossa.\n« Vastaus #5 : 27.07.19 - klo:14:28 »\nEi tule unohtaa seuravieraiden hiljaista sanatonta rukousta. Rukous on yhteys Jumalaan, ei välttämättä lähimmäisten havaittavaa.\n« Vastaus #6 : 28.07.19 - klo:01:59 »\nNämä finessit ehkä kuuluvat itselläni pinkkaan kannattiko-tuosta-tuohtua,eli miten kenenkin pitää rukoilla.\nSuurinta itselleni on kuitenkin ollut Herättäjäjuhlien päätösrukous. Sanon suoraan että ensimmäisellä kerralla se oli järkytys, siis tartteeks mun polvistua, karkaanko kun niin voi hyvin tehdä.\nEn ehkä edes tahdo kaivella syitä, tai oliko kyseessä pelkkä fiilistely kohdallani, tai miten sanoisin. Kaikkea ei edes tahdo kertoa. Mutta sen jälkeen juttu oli ihan parasta.\nTuo on hyvin vaikea kysymys, että ruvetaanko tekemään heränneiden tekoja heräämättömänä. Hieman kuin kysyisi historian lehdiltä, kuka milläkin motiivilla lähti seuraamaan Kristusta. Menee aika teoreettiseksi. Ihminen on mutkikas olento ja tuntee huonosti itseään.\nUskova seuraa — seuraaja uskoo, totesi Dietricus Docens. Jotenkin niin, rukoili sitten ortodoksiseen tapaan välistä maahankumartuen, polvistuen, hiljaa itsekseen tai toistamalla sitä hengityksen tahtiin sitä vanhaa munkkien rukousta kun rukous on luostariväen suurin tehtävä ja työtäkin piti, niin ratkaistiin näin, opettamalla koko olemus rukoilemaan.\nSiihen kun tottuu, se ainakin tyynnyttävä ja rauhoittaa ja (nukuttaa) , ja sitä harrastavat paljon hiljaisuuden ystävät.\nAjattelen Jumalan ymmärtävän monenlaista.\nToisaalta,on paljon merkitystä sillä, millaista opetusta nuorille annetaan.\n« Vastaus #7 : 28.07.19 - klo:02:17 »\nKirjoitit Leena äsken kuin tuntemuksiani. Ajatukseni ovat harhanneet ties missä, kun uni on taas harhannut sänkyni ulkopuolella. Luin moneen kertaan.\n« Vastaus #8 : 28.10.19 - klo:10:14 »\nLainaus käyttäjältä: Leena - 28.07.19 - klo:01:59\nMielestäni Herättäjäjuhlien päätösrukouksessa saa polvistua, jos niin haluaa, kunhan polvistumisessa ei ole omavoimaista ihmistekoa. Tosin raamatullisesti apostoli Paavalin ohjeistuksen mukaan miesten tulisi kuitenkin rukoilla kädet kohotettuina puhtain mielin ilman vihaa ja epäilyä naisten kaunistuksena ollessa hillitty esiintyminen, vaatimattomuus ja säädyllisyys. Toki lasten synnyttäjänä nainenkin pääsee taivaaseen, kunhan pysyy uskossa ja rakkaudessa viettäen hillittyä Jumalalle pyhitettyä elämää (1.Tim. 2: 7-15).\n« Vastaus #9 : 28.10.19 - klo:10:41 »\nLainaus käyttäjältä: luterilainen - 28.10.19 - klo:10:14\nMielestäni Herättäjäjuhlien päätösrukouksessa saa polvistua, jos niin haluaa, kunhan polvistumisessa ei ole omavoimaista ihmistekoa.\nEikö ’jos niin haluaa’ tee teosta omavoimaista?\n« Vastaus #10 : 28.10.19 - klo:11:32 »\nLainaus käyttäjältä: Pena - 28.10.19 - klo:10:41\nMielestäni saattaa toki tehdä, jos niin haluaa tehdä omavoimaisesti ja ihmistekoisesti ilman kasteen armoa ja voimaa.\n« Vastaus #11 : 28.10.19 - klo:12:13 »\n’Muun seurakunnan mukana vaikka ei haluaisikaan’ on minusta enemmän ’oikein ja autuaallista’. Tarkoitan siis edelleen polvirukouksia tai muuta yhteistä käytäntöä.\n« Vastaus #12 : 29.10.19 - klo:08:24 »\nLainaus käyttäjältä: Pena - 04.07.19 - klo:06:12\nUsein kiivaimmat kiistat syntyvät samanmielisten välillä. Raamatussa on monta veljesriitaa Kainista ja Aabelista lähtien.\nJuuri näin! Mielestäni se johtuu siitä, että samanmielisetkin ovat perisynnin turmelemia syntisiä. Samanmielisten itsekeskeisyys, kateus ja epäluuloisuus nouseekin kaksinkertaiseksi, kun Jumala otetaan takuumieheksi samanmielisen kanssa. Silloin syytösten kohteena oleva ei ole vain eri tavoin uskonasioita tulkitseva, vaan aitoa Jumalan työtä vastustava harhaoppinen.\n« Vastaus #13 : 30.10.19 - klo:07:35 »\nJos näin kova laki tuolle rukoukseen polvistumiselle asetetaan, niin mahtaakohan kovinkaan moni polvistua?\nJa jos polvistuu, niin kuinkahan moni niistä rikkoo tuota lakia.\nEiköhän tuo polvistuminen rukoukseen ole puhtaasti Jumalan ja ihmisen välistä yhteistyötä jossa ihminen lähes aina voi omalla ratkaisullaan päättää, polvistuuko vaiko ei.\n« Vastaus #14 : 30.10.19 - klo:07:47 »\nLainaus käyttäjältä: luterilainen - 28.10.19 - klo:11:32\nEn sitten tiedä, hassutteleeko nimim. luterilainen vai onko tosissaan, mutta muutama ajatus tästä:\nYleisesti hyvien asioiden tekemisestä voisi sanoa niin, että olisi hyvä vapautua itsensä kelvollisuuden ja hyvyyden punnitsemisesta ja keskittyä niihin hyviin asioihin: naapurin ja köyhän auttaminen, rukous jne.....\nOnhan se aina parempi tehdä hyvää väärillä motiiveilla, kuin jättää se tekemättä ja kuvitella tekemättömyyttään puhtaasta motiivista lähteneeksi.\nAjatus, että koska motiivit eivät ole hyvät niin en tee, koska en ehkä saa palkkaa tuosta hyvän tekemisestä ei ole hyvä ja tuskin me noin räikeään ajatteluun aina edes kovin voimakkaasti lankeammekaan.\nMitä sitten tulee tuohon itsensä tutkistelemiseen ja omien motiiviensa tutkimiseen, niin kyllä nähdäkseni Raamatun äärellä siihen tulemme kannustetuksi. Tämä tutkistelutyö ei kuitenkaan pitäisi olla hyvien asioiden tekemisen esteenä.


Instant Effects Hand Super Serum - paras käsivoide – Lahjakauppa LahjaShop\n⏱ Kiirehdi! Vain 150 jäljellä varastossa 📦 ✅ Varastossa\nInstant Effects Netistä\nInstant Effects tuotesarja saa jatkoa innovatiivisen happiteknologiansa ansiosta. Sarja täydentyy uusilla tuotteilla ja ne ovat nyt tilattavissa! Yksi uusista tuotteista on Instant Effects Hand Super Serum 30 ml, jonka avulla pysäytät käsiesi ihon ikääntymisen ja hidastat ihon ikääntymisprosessia. Tuotetta käytetään vain kerran päivässä ja se toimii kuin taika!\nTasoittaa ja siloittaa käsien juonteita Kosteuttaa 24 tunnin ajan Kirkastaa ihoa ja vaalentaa maksaläiskiä Vähentää 21 %:a juonteista 15 minuutin aikana.Tasoittaa ja siloittaa käsien juonteita Kosteuttaa 24 tunnin ajan Kirkastaa ihoa ja vaalentaa maksaläiskiä Vähentää 21 %:a juonteista 15 minuutin aikana.\nTämä tuote: Instant Effects Hand Super Serum - paras käsivoide\nlocal_offer Säästä €47,00\nInstant Effects lahjasetti kaikki 9 tuotetta - ihonhoitosarja\nInstant Effects Deep Line Elixir 1 kpl - tehohoito juonteille\nInstant Effects Päivävoide SPF15, kosteuttaa 24h\nInstant Effects Yövoide, vähentää juonteita ja kirkastaa\nlocal_offer Säästä €8,00\nInstant Effects Huuliseerumi täyteläiset huulet 2 minuutissa - isommat huulet


Hämeenlinnan Pallokerho - Page 520 of 545 - #illallahallille\nHPK-Pelicans 1-4 (1-1,0-2,0-1) Luisteluvoimainen Lahden Pelicans aiheutti HPK:lle kauden ensimmäisen kotitappion. Aneeminen HPK ei päässyt tasolleen missään vaiheessa. Tappiosta huolimatta maalivahti Mikko Tolvanen jatkoi hyviä esityksiään. Ottelun alku oli ... Lue lisää →\nÄssät-HPK 6-2 (2-1,2-0,2-1) HPK:n tahmeat vierasesitykset jatkuivat Porissa. Pirteästä alusta huolimatta Ässät karkasi 4-1 -johtoon. Kerho piristyi ottelun päätöskympillä, mutta orastava loppukiri ei kantanut loppuun asti. Kerho aloitti pirteästi ... Lue lisää →\nHPK:n A-Nuoret pelaavat lauantaina kotona\nHPK:n A-Nuoret saavat lauantaina vastaansa Vaasan Sportin. Viime sunnuntaina kauden avausvoittonsa ottanut HPK on parantanut peliään ottelu ottelulta. HPK:n A-Nuorten valmentaja Olli Salo kertoo, että joukkueen tiiviys ja sitoutuneisuus ... Lue lisää →


Bengt Ek Design Ulkolämpömittari ikkunaan, -40-50°C | Netrauta.fi\nUlkolämpömittari ikkunaan, -40-50°C\nKatso kaikki tuotteet: Bengt Ek Design\nKatso kaikki tuotteet: Lämpömittarit\nBengt Ek DesignLämpömittarit\nBengt Ek Design on perustettu vuonna 1975 Ruotsissa. Bengt Ek Design avainsanoja ovat laatu, toiminnallisuus ja kauneus. Yhtiö on kehittyy jatkuvasti ja on edustettuna koko maailmassa. Bengt Ek Design tuotteet on esillä monista museoissa, kuten Mo...\nTuotteen Ulkolämpömittari ikkunaan, -40-50°C kuvaus\nBengt Ek Design on perustettu vuonna 1975 Ruotsissa. Bengt Ek Design avainsanoja ovat laatu, toiminnallisuus ja kauneus. Yhtiö on kehittyy jatkuvasti ja on edustettuna koko maailmassa. Bengt Ek Design tuotteet on esillä monista museoissa, kuten MoMA New Yorkissa, Tokiossa ja San Franciscossa.\nBengt Ek Design tuotevalikoimast löytää seinäkelloja, sisä-ja ulkolämpömittareita, ajastimia ja tarvikkeitä eteiseen.\n-40-50 ° C / ° F sinkki\nVäri: Sinkki harmaa ja retro vanilja kellotaulu.\nMitta: ø11cm, K: 4cm\nKääntyvä varsi seinäkiinnitys


Maria Peura: Antaumuksella keskeneräinen - Kirjailijan korkeakoulu (2012) - Kirjoituksia - Vuodatus.net -\nKunnioitan eläintä joka olen\nMaria Peura sanoo luottavansa kirjoittamisessa intuition kieleen, joka on järjen ulottumattomissa\nMaria Peura: Antaumuksella keskeneräinen - Kirjailijan korkeakoulu. Teos 2012\n"Kun elimistö on terve, se pystyy hyödyntämään taiteellisen prosessin puhdistavuuden." Maria Peura kertoo työpäiväkirjassaan avaavansa ruumiin lukot joogaharjoituksella, juoksemisella ja puhtaalla ruualla.\nKirjailijan työväline on oma itse, siitä on pidettävä huolta: "Riittää kun päästän ulos kaiken hien ja itkun ja kunnioitan eläintä joka olen."\nOn luotettava alitajuntaan ja kirjoittamisen ruumiillisuuteen.\nAntaumuksella keskeneräisen lähtökohta on dramaturgian opintojen lopputyö, jossa Peura tutki kirjoittamisen esteitä, häpeää ja pelkoa.\nAntaumuksella keskeneräinen on siitä muokattu, elokuusta 2007 toukokuuhun 2008 ulottuva työpäiväkirja, jonka aikana Peura kirjoitti myös kolmatta romaaniaan Vedenaliset.\nNyt Peura pohtii kirjoittamisen olemusta ja samalla pelkää päiväkirjan muuttavan romaanin kirjoittamisen liian tietoiseksi.\nTapahtuu päinvastoin, päiväkirjan analysointi rikastuttaa luomisprosessia.\nYhä uudelleen Peura palaa alitajuisen ja epäanalyyttisen merkitykseen luomistyössä. On päästettävä irti, uskottava alitajuntaa ja heitettävä tiedostava mieli hyllylle, "ajateltava sormilla".\nKirjoittamisessa Peura sanoo luottavansa intuition kieleen, joka on järjen ulottumattomissa ja johon ei liity suorittamista eikä epävarmuutta.\nSellaiseen kirjoittamiseen liittyy turva ja hyväksyntä: "Tässä tilassa minä määrään. Kirjoittamisen tila on minun pommisuojani."\nTaiteellista työtä rajoittaa uusperheen arki, mutta "rajoituksia pitää olla. Ja pitää tietää tärkeysjärjestys. Minulla se on selkeä. Perheen jälkeen tulee oma työ, oma taiteellinen työ."\nAntaumuksella keskeneräinen on kirjailijaelämäkertaa, pohdintaa, itsepaljastusta, tuskailua ja parannuksen etsintää.\nSiinä on ironiaa: kun lääkäri löytää kirjailijan kilpirauhasesta kyhmyn, tämä miettii keskeneräistä työtään suhteessa kuolemaan: "Jos minäkin kuolen pian, tämä on sitten merkityksellistä materiaalia."\nPeura toivoo, että muistotilaisuudessa soitettaisiin Kauko Röyhkää.\nNuorena toimittajatyttönä Pellossa tavatusta Röyhkästä tuli kaukorakkaus ja kirjallinen esikuva.\nMuita kirjallisia vaikuttajia ovat Timo K. Mukka, jota Peura kertoo palvoneensa, Rosa Liksom, Kalervo Palsa ja Lars Levi Laestadius, jonka saarnojen kiihkon, rujouden ja kauneuden hän huomaa sulautuneen osaksi kirjailijanidentiteettiään.\nAntaumuksella keskeneräinen on niin runsas, että sitä ei voi kiteyttää lyhyeen luonnehdintaan.\nSitä voi lukea vaikka kirjoittajanoppaana vähän samaan tapaan kuin Stephen Kingin teosta Kirjoittamisesta, jossa kirjailijan "leipätyö" on esitetty elämäkerrallisten tapahtumien ja kirjoittamista koskevan valaistumisen yhteydessä, tai kuin Claes Anderssonin teosta Luova mieli, joka omakohtaisesti kertoo kirjoittamisen vimmasta ja vastuksesta.\nMaria Peuran teoksessa on rosoa. Hän tekee kirjailijan työlle ruumiinavauksen ja siten riisuu siltä ylimääräisen salaperäisyyden.\nAlitajuisen hallussa oleva selittämätön siihen aina jää, se mitä Peura nimittää meditatiiviseksi pyhyyden kokemukseksi.\nKirjoittaminen on antautumista ja keskeneräisyyden sietämistä. Kirjailijuus ei ole sievää, se on extremeurheilua, "lauseiden väliseen tyhjyyteen heittäytymistä, jatkuvaa vaaran tunnelmaa".\nLähettänyt: Marja-Riitta - 8.2.2012 klo 09.32


Näppäimistön standardin synty - Suomen Standardisoimisliitto SFS ry\nEtusivu /\tAjankohtaista /\tArtikkelit /\tNäppäimistön standardin synty\nAina, kun kirjoitat tekstiä erilaisilla näppäimistöllä ovat kirjaimet oudossa järjestyksessä alkaen QWERTY. Miksi juuri tässä järjestyksessä? Vastauksen hakeminen tähän kysymykseen vie meidät ajassa taaksepäin runsaat 140 vuotta.\nIdean sijoittaa kirjaimet nykyisille paikoilleen esitti insinööri Christopher Lathan Sholes. Hänen vuonna 1868 markkinoille tuomassa ensimmäisessä kaupallisessa kirjoituskoneessa kirjaimet olivat aakkosjärjestyksessä kahdessa rivissä. Kirjoituskoneella oli paha taipumus jumiutua kokonaan, kun sillä kirjoitettiin nopeaan kirjaimien juuttuessa toisiinsa. Tästä ongelmasta pääsemiseksi hän apulaisineen laati 1873 näppäimistön, jossa usein peräkkäin esiintyvät kirjaimet ovat eri puolilla näppäimistöä. Sholes ei itse ryhtynyt markkinoimaan uusia koneita vaan tarjosi ideaansa Remingtonin tehtaalle, joka otti sen kaupalliseen käyttöön.\nAluksi koneissa vain isoja kirjaimia\nVuonna 1874 Remington ryhtyi valmistamaan kirjoituskoneita, joissa näppäimet olivat nykyisillä paikoillaan. Tämä ensimmäinen QWERTY-järjestelmän kone ei vielä ollut menestys. Osaksi varmaankin siitä syystä, että sillä saattoi kirjoittaa vain isoja kirjaimia. Toinen versio tuli markkinoille vuonna 1878 ja siitä tuli suurmenestys, koska sillä saattoi kirjoittaa sekä isoja että pieniä kirjaimia.\nQWERTY-järjestelmän etuna oli myös se, että koska Remingtonin tehtaan kirjoituskoneen nimi oli Type Writer, tehtaan myyntimiesten oli näppärä kirjoittaa tämä QWERTY-näppäimistön avulla: kaikki kirjaimet löytyvät samalta riviltä.\nQWERTY-näppäimistö yleistyi nopeasti kun ryhdyttiin käyttämään kymmensormijärjestelmää. Kirjoituskonetehtaat valmistivat QWERTY-järjestelmän koneita, koska sellaisille oli kysyntää. Tämä taas lisäsi kymmensormijärjestelmäkurssien suosiota.\nTietokoneajalla syy nykyiseen epäergonomiseen näppäinjärjestykseen on poistunut. Järjestystä ei kuitenkaan ole muutettu, koska ihmiset ovat tottuneet siihen.\nSFS-standardi valmistui 1959\nQWERTY-näppäimistö ei aivan sellaisenaan ole käytössä kaikkialla, koska eri kieliä varten on erilaisia tarpeita. Suomessa tarvitaan paikat myös pohjoismaisille kirjaimille å, ä ja ö. Suomessa oli pitkään käytössä kaksi kilpailevaa näppäimistöjärjestelmää. Tilanteesta päästiin vuonna 1959, kun Suomen Standardisoimisliitto SFS vahvisti standardin kirjoituskoneiden näppäimistöstä.\nKirjainten järjestys näppäimistöllä muuttui Suomessa 1970-luvulla, kun pohjoismaiset kirjaimet å, ä ja ö siirrettiin vuoden 1959 standardissa sovituilta paikoiltaan alariviltä nykyisille paikoilleen vuonna 1976. Tilalle tulivat pilkku, piste ja väliviiva. Syynä oli se, että 1971 ensimmäisessä kansainvälisessä näppäimistön ISO-standardissa oli standardisoitu pilkku ja piste nykyisille paikoilleen.\nVuonna 2008 SFS vahvisti uuden standardin näppäimistöstä. Tällä kertaa minkään näppäimen paikkaa ei vaihdettu. Sen sijaan uusien merkkien tuottamisessa käytetään hyväksi Alt Gr -näppäintä. Esimerkiksi asteen ja promillen merkki syntyvät aiempaan helpommin uudella näppäimistöllä. Näitä ominaisuuksia ei kenenkään ole pakko käyttää tai edes tuntea, ellei niitä koe tarvitsevansa.\nQWERTY-järjestelmää ovat pystyneet horjuttamaan vain kännykät. Tekstiviestejä kirjoitettiin aluksi käyttämällä kahdeksaa näppäintä. Kirjoittamisen hankaluus ja hitaus vei puhelimien kehitystä eteenpäin ja useimpiin kännyköihin ilmaantui QWERTY-näppäimistö, mutta edelleen osa puhelimista käyttää kahdeksan näppäimen kirjoitusta.


Vuokraamon Thrifty Car Rental autonvuokraustarjoukset kohteessa Tobati | Expedia\nVuokraamon Thrifty Car Rental vuokra-autot kohteessa Tobati\nLöydä vuokraamon Thrifty Car Rental halpoja vuokra-autotarjouksia kohteesta Tobati\nKaikki mitä sinun tulee tietää autonvuokrauksesta Thrifty Car Rental-yrityksen kautta kohteessa Tobati\nThrifty Car RentalTobatiExpedia.fi\nExpedia.fin sivustolta löydät uskomattomia tarjouksia Thrifty Car Rental-autovuokraamolta kohteessa Tobati, Cordillera, ja voit itse valita auton nouto- ja palautuspaikan. Tutustu laajaan valikoimaan vuokra-autoja ja hyödy erikoisalennuksista ja loistavasta asiakaspalvelusta.\nKuinka saan parhaat tarjoukset Thrifty Car Rental-autovuokraamolta kohteessa Tobati?\nTutustu laajaan valikoimaan edullisia Thrifty Car Rental-vuokra-autoja kohteessa Tobati Expedia.fin sivustolla. Thrifty Car Rental tarjoaa runsaasti erilaisia autotyyppejä, ja niiden hinnoittelu vaihtelee matkapäiviesi ja noutopaikan mukaan. Economy-luokan autot tai pienikokoiset autot ovat yleensä halvempia. Jos haluat nähdä muita hyviä tarjouksia kaikilta palveluntarjoajiltamme, tarkista pääsivultamme vuokra-autot kohteessa Tobati.\nMissä Thrifty Car Rental-autovuokraamon noutopisteet sijaitsevat kohteessa Tobati?\nThrifty Car Rental-autovuokraamon noutopisteitä on monissa eri paikoissa kohteessa Tobati. Voit valita itsellesi parhaiten sopivan vuokra-auton noutopaikan. Suurin valikoima ajoneuvoja on yleensä saatavilla lentokentällä tai keskustassa. Ja lähiöissä sijaitsevat vuokrauspisteet taas takaavat, että sinun ei tarvitse matkustaa turhan kauas. Vieritä alas nähdäksesi alueen noutopisteet.\nMinkälaisia autoja voin vuokrata Thrifty Car Rental-autovuokraamolta kohteessa Tobati?\nThrifty Car Rental tarjoaa runsaan valikoiman erilaisia autoja. Vaikka valikoimat vaihtelevat kohteen Tobati Thrifty Car Rental-vuokra-autopisteiden välillä, löydät jokaisesta laajan valikoiman tarpeitasi vastaavia autoja. Löydä vaihtoehtoja, jotka sopivat kaikille budjeteille ja vastaavat kaikkiin tarpeisiin. Voit valita edullisen, ylellisen tai keskitason auton tai maasto-, avo-, hybridi- tai urheiluauton tai minkä tahansa muun mallisen auton. Minne tahansa oletkin matkalla, Expedia.fi auttaa sinua pääsemään perille.\nLöydä vuokraamon Thrifty Car Rental vuokra-autojen noutopaikkoja läheltä kohdetta TobatiLöydä vuokraamon Thrifty Car Rental vuokra-autojen noutopaikkoja läheltä kohdetta Tobati


Finnvitsit - Uhka Idästä? Tahko Spa Areenalla 9.-16.7.2019\nFinnvitsit – Uhka Idästä?\nheinäkuu 13 klo 19:00\nOne event on 10.7.2019 at 19:00\nOne event on 11.7.2019 at 19:00\nOne event on 12.7.2019 at 19:00\nOne event on 13.7.2019 at 19:00\nOne event on 15.7.2019 at 19:00\nOne event on 16.7.2019 at 19:00\n17.50€ – 24.50€\nKesäteatterishow 2019 Tahko Spa Areenalla heinäkuussa!\nHumoristinen sukellus viihteeseen, musiikkiin, rahaan ja maailman politiikkaan. Pieni suomalaiskylä, Kirkaskoski on jälleen kaiken huomion keskipisteenä, kun odotetaan vaikuttaako kylän rauhaa ja rakkautta uhkuva vesi Melania ja Donald Trumpiin, Birgitte ja Emmanuel Macroniin, Vladimir Putiniin ja Kim Sun Kaahan. Onko maailmalla vielä toivoa?\nJenni Haukio ja Sauli Niinistö ovat vettä jo varmaankin maistaneet. Ainakin se vaikuttaa itse kylään, jossa laulu ja nauru raikaa ja rakkauksia syntyy. Kylään avioitunut kosmopoliitti kosmonautti, tähtien välinen supertähti Malla Pugatsova-Notkelmainen on ottanut huolehtiakseen vuosittaiset iltamat hyödyntäen laajoja kontaktejaan.\nJethro ja Sara pyörittävät Onnenpyörää, huutokauppahurjat Aki, Heli ja Markku ovat perustaneet Rähmäpulla-orkesterin, Marion, Kake Randelin, Meiju Suvas, Elli Haloo Helsingistä ja Almakin ovat mukana. Malla itse esittää sisarelleen Alla Pugatsovalle tekemiään, kauneimpia kappaleita, mutta ei vielä kerro muista ulkomaan tähdistä.\nKylällä Tommi Mäkinen on aloittanut ajo- ja ajattelutapakurssit, ja jostain syystä myös Hjallis ja Jolle viihtyvät maisemissa. Ehkä business mielessä?\nKesto väliajalla n. 2 h, liput ovelta tuntia ennen esityksen alkua. Esityksissä ei ole ikärajaa.\nLiput ja lisätietoja Tahko Span verkkosivuilta!\nKesäteatterit, Kulttuuritapahtumat, Näe ja koe, Tahko, Teatterit\nTahko Spa Hotel\nTAHKOVUORI, 73310 Suomi + Google Map\n0600 550 148\nlokakuu 18 klo 14:00 - 15:00\nOne event on 15.10.2019 at 17:00\nOne event on 18.10.2019 at 14:00\nlokakuu 18 klo 18:00 - 20:00\nPepe Willberg & 11 muusikon orkesteri ”Sua aika parantaa” -konsertti\nlokakuu 18 klo 19:00\nKuopio-Tahko Markkinointi Oy »


Kesän kalenteri näyttää täydeltä\nSeurakunnissa rajoitusten jälkeinen toiminta käynnistynyt vaihtelevasti\nHistoria: Lahtisen muiluttajat saivat ehdollista\nManagerin matkassa: Saisinko annoksen alkoholia?\nNeva-Lylyn pitkoksilla aika pysähtyy ja mieli rauhoittuu\nMansikkakausi alkoi tällä viikolla\nVanhalle paloasemalle ravintolaa kaavailevilla yrittäjillä ei vielä ole sopimus Parkanon kaupungin kanssa. Tekninen johtaja Jarmo Kyösti vahvisti sopimuksettoman tilan Ylä-Satakunnalle sunnuntaina iltapäivällä.\nYlä-Satakunta uutisoi hankkeesta perjantaina verkossa ja kertoi virheellisesti, että vuokrasopimus olisi. Jutun tiedot oli saatu haastatelluilta ja he olivat myös lukeneet jutun ennen sen julkaisua. Vuokrasopimuksen tila oikaistiin verkossa sunnuntaina.\nMaanantaiaamuna Kyösti tarkensi vielä, että sopimusasia käsitellään vielä elinvoimatoimikunnassa sekä teknisessä lautakunnassa. Voimassa olevan hallintosäännön mukaan tekninen johtaja päättää kaupungin omistuksessa olevien tilojen vuokraamisesta teknisen lautakunnan määräämien perusteiden mukaan.\n"Suullinen sopimus on"\nHankkeen yrittäjiä edustava Juha Mustajärvi tarkensi Ylä-Satakunnalle asiaa tiistaiaamuna. Hänen mukaansa asiassa oli joulukuulle saakka epäselvää se, paljonko neliöitä on käytettävissä, sillä tiloissa on kaupungilla myös muita vuokralaisia. Mainittakoon, että myös kaava-asian käsittely on ollut kesken. Kaava ratkaisee sen, voiko ylipäätään ravintolatoimintaa tiloissa olla.\nSopimuksen osalta Mustajärvi toteaa, että heillä on ollut vuokraamisesta suullinen sopimus. Heillä on ollut käytössään myös avaimet. Tilassa on ollut lupa tehdä alustavia toimia esimerkiksi rakenteiden tutkimiseksi.\nMustajärven tietojen mukaan elinvoimatoimikunta käsittelisi vuokraamista kokouksessaan tiistaina ja tekninen lautakunta mahdollisesti jo keskiviikkona. Mustajärvi (kesk.) toimii teknisen lautakunnan puheenjohtajana, mutta vuokra- ja kaava-asiassa hän on luonnollisesti esteellinen.\nEsityslistoilta ei käy ilmi\nElinvoimatoimikunnan esityslistalla on yksi elinkeinoasia, mutta se on merkattu ei-julkiseksi. Teknisen lautakunnan esityslistalla vuokraaminen ei ole. Toimielimillä on mahdollisuus ottaa asioita käsiteltäväksi ohi julkaistavan esityslistan.


Suwarrow – Wikipedia\nSuwarrow on atolli Cookinsaarten pohjoisosassa, Tyynellä valtamerellä. Se sijaitsee 1 300 kilometriä päiväntasaajalta etelään ja 825 kilometrin päässä Rarotongalta, Cookinsaarten pääsaarelta. 0,4 neliökilometrin saarella asuu vain kaksi valtion palkkaamaa hoitajaa. Saarella 1950–1970-luvuilla asuneen Tom Nealen kirjoittaman omaelämäkerran An Island to Oneself (1966) takia Suwarrow on pienuudestaan huolimatta ehkä tunnetuin Cookinsaarista.\nEnnen eurooppalaisten tuloa saarella kävi polynesialaisia merenkulkijoita, mutta he eivät perustaneet sinne vakituista asutusta. Heidän tiedetään kuitenkin oleskelleen saarella väliaikaisesti, koska sieltä on löydetty leiripaikkoja. Saari on mahdollisesti lähisaarten asukkaiden legendoissa mainittu Malo.\nSaaren nykyinen nimi ei ole mitään polynesialaista kieltä, vaan Suwarrow on nimetty siellä vuonna 1814 käyneen venäläisen tutkimusmatkailija Mihail Lazarevin Suvarov-nimisen laivan mukaan. Suwarrow sai mainetta aarresaarena, kun amerikkalainen valaanpyyntialus Gem haaksirikkoutui saaren riutalle ja sitä pelastamaan lähetetty alus löysi saarelle haudatun arkun, jossa oli tuhansien dollarien edestä 1700-luvun kultakolikoita. Vuonna 1876 saarelta löydettiin 1600-luvun espanjalaisia kolikoita. Sitä, miten rahat olivat päätyneet saarelle, ei tiedetä. Varhaisista eurooppalaisista vierailijoista on kuitenkin löydetty merkkejä, muun muassa luurankoja ja useita eri esineitä. Niiden on arvailtu olleen peräisin jostakin haaksirikkoutuneesta espanjalaisesta aluksesta, tai ehkä eksyneestä Pandora-aluksesta, joka lähetettiin etsimään HMS Bountyn kapinoinutta miehistöä vuonna 1791. 1900-luvun alussa saarella yritettiin aloittaa simpukkaviljelmä. 1920- ja 1930-luvuilla kokeiltiin kookospalmun viljelemistä, mutta termiitit tuhosivat viljelmät. Toisessa maailmansodassa saarelle komennettiin uusiseelantilaisia tarkkailijoita, joiden rakentamat talot ovat edelleen pystyssä. Saaren teki tunnetuksi siellä vuosina 1952–1977 kolmeen otteeseen asunut uusiseelantilainen Tom Neale, joka kirjoitti kokemuksistaan menestyneen kirjan An Island to Oneself.\nNASA:n ottama kuva Suwarrowista.\nPinta-alaltaan 0,4-neliökilometrinen Suwarrow on Cookinsaarten ainoa kansallispuisto. Saarella onkin tuhansia merilintuja ja sitä ympäröivissä vesissä on runsaasti merieläimiä, joihin lukeutuvat muun muassa erilaiset trooppiset kalat, hait, merikilpikonnat ja kookosravut. Saari on pääasiallinen pesimäpaikka pikkufregattilinnulle, valkotropiikkilinnulle, ruskosuulalle ja yhdeksälle muulle lintulajille. Se on lisäksi tärkeä levähdyspaikka vaarantuneelle alaskankuoville. Suwarrow ympäröi suurta laguunia, jolle pääsee useimmista pohjoisten Cookinsaarten laguuneista poiketen laivallakin. Saaren muodostaman kehän pituus on 80 kilometriä. Saaren mataluuden takia myrskyjen aikaan aallot saattavat ylittää koko saaren. Saaren kaksi hoitajaa asuvat Anchoragen luodolla. Heidän tehtävänään on muun muassa vahtia, että vierailevat laivat eivät häiritse merilintuja.\n↑ a b c d e Lonely Planet 1998, s. 158\n↑ Lonely Planet 1998, s. 159\n↑ Suwarrow National Park Go Visit Cook Islands. Viitattu 19.5.2011. (englanniksi)\n↑ Suwarrow - Island of Mystery The Cook Islands. Viitattu 19.5.2011. (englanniksi)\nNoudettu kohteesta ”https://fi.wikipedia.org/w/index.php?title=Suwarrow&oldid=18401452”\nViimeksi muokattu 10. syyskuuta 2019 kello 12.32\nSivua on viimeksi muutettu 10. syyskuuta 2019 kello 12.32.


Remonttihommia - Saarekkeesta ruokapöydäksi 2/2 - Pontti Remonttihommia - Saarekkeesta ruokapöydäksi 2/2\nRuokapöydän sijoittaminen meinasi remontin alussa olla haaste, mutta lopputulos miellyttää meitä tosi paljon!\nTähän kohtaan jäätiin edellisessä ruokapöytää koskevassa kirjoituksessani. Silloin lupailin, että seuraavana aamuna saapuu 85 kiloa koivua ovesta sisälle...\nPäätellen kantomiesten ilmeistä sekä muista silmin että korvin havaituista reaktioista, pöytälevy painoi vähintään riittämiin. Vaan on se hieno! Ensin se oli tarkoitus kantaa matolle ylösalaisin, että ruuvataan pöydänjalat kiinni, mutta...\n...Kävi kuitenkin niin, että kun levy oli laskettu hetkeksi saarekkeen rungon päälle, ketään ei huvittanut siirtää sitä enää yhtään mihinkään, saati käännellä sitä ympäri ja ämpäri. Hoitui jalkojen kiinnittäminen tässäkin.\nTämä vaihe oli lasten mielestä aivan huippua. Katsokaa nyt itse: mitä mahtavin leikkipaikka valmiina! Siihen vain äidin torkkupeitot päälle, niin maja on heti valmis. Pöydänalunen ehti toimia myös Legoalusten tukikohtana ja vaikka minä, ennen kuin tilatut tuolit saapuivat.\nVaiherikas pöytälevyn tilaus\nKuten olen marmattanut täällä blogissani, ei pöytälevyn löytäminen ollut aivan yksinkertainen asia. Etsimme niin Ikeat, Bauhaussit ja monet muut läpi löytämättä ratkaisua. Tein kyselykierrosta lähietäisyydellä toimivilta puusepiltä. Valitettavasti en todellakaan voi suositella jokaista heistä.\nHerne meni eniten nenään yrityksen kanssa, jossa pinkkiin pipoon sonnustautunutta, kolmikymppistä äiti-ihmistä lapsineen ei kuunneltu laisinkaan. Kerrottiin vain, että ilman mittoja ja tarkkaa väriä tässä ei päästä puusta pitkälle, että pelkän ruskean pöytälevyn tilaaminen on kuin pimeään metsään ampumista. Huoh. Olin toki etukäteen lähettänyt niin levyn mitat kuin kuvat toivomastani väristä.\nTunteisiin meni erityisesti sen takia, että päivää ennen tätä episodia isäni oli soittanut ja pyytänyt tarjouspyynnön vastaavasta levystä (oli siis auttanut meitä kyselemällä puolestamme). Kuusikymppiselle miehelle palvelu oli ollut kuin toiselta planeetalta. Voitte vain uskoa, että ei ollut ensimmäinen (eikä viimeinen) kerta, kun koen vähättelyä ja tytöttelyä, kun yritän hoitaa jotain remonttiasiaamme. Tulipa avauduttua, mutta kyllä tämä ärsyttikin!\nJuuri toiveidemme mukainen pöytälevy!\nSen sijaan esimerkiksi Poju Weckman jaksoi vastata useisiin kysymyksiini ja tarkennuksiini ystävällisesti, eikä nauranut ideoilleni päin naamaa. Vaikkemme päätyneet hankkimaan pöytälevyä hänen kauttaan, voin tämän kokemuksen perusteella kuitenkin suositella.\nPasi Kallojärvi otti myös haasteen vastaan ja mietiskeli kanssani puhelimessa, miten levy kannattaisi toteuttaa. Materiaaliksi valikoitui koivu ja Kallojärvi ehdotti, että jos löytäisin jostain sopivat levyt, hän kyllä liittäisi ne yhteen ja käsittelisi levyn halutunlaiseksi.\nVanhan saarekkeen laatikot jäivät paikoilleen\nGoogletin mahdollisia mestoja, mistä koivulevyä voisi saada tähän tarkoitukseen sellaiseen hintaan, että valmiin pöydän hinta ei karkaisi aivan käsistä. Sattumalta löysin Träimportin sivut ja jo alkoi tapahtua! Kello oli univelkaiselle ehdottomasti liian paljon illalla, kun vielä lähetin sähköpostia heidän myyntiinsä Esa Eskeliselle. Alle vuorokausi siitä levy oli jo matkalla Pasi Kallojärvelle jatkokäsiteltäväksi. Ei voi kuin kehua ja suositella! Itse levyn hinta oli 170 euroa, toki siihen päälle tuli rahti ja puun käsittely. Vertailun vuoksi, että yksi saamani tarjous oli 950 euroa niin ikään käsittelemättömästä levystä...\nYmpärille vielä Ikean Henriksdal-tuolit ja koko porukka mahtuu taas saman ruokapöydän ääreen. Kävi jälleen tuuri, kun tämän korkuiset tuolit löytyivät valmiina. Pöytälevyn korkeus on 91 cm ja Henriksdaleja on saatavilla niin 63 kuin 74 cm korkeina.\nTilasin yhden 74 senttisen version syöttötuolin ja tavallisen tuolin välivaiheeksi. Keskimmäinen poikamme on vallan innoissan tästä "tähystystuolistaan", kaikki, missä voi voittaa isoveljen, on aina mahtavaa ("kato, mä oonki korkeemmalla"!). 63 Senttisiä ostin yhteensä 6 kpl. Niistä yksi on jemmassa niin kauan kuin vauvaveli käyttää syöttötuolia.\nJos joku lukija miettii, että miksi kirjoitan minun tilanneen ja minun soittaneen ja minun käyneen, niin ruokapöydän hankkimisen ajankohta ajoittui Antin pitkälle Aasian työmatkalle. Mannerten välinen tekstiviestiliikenteemme on omalla tavallaan melko romanttista laajennusprojektin aikana, vai kuinka:\n"Pitäis nyt sopii pöytälevy... Akaasiaa 775€ vai koivua ehkä 500€ vai laminaatti, jolloin kahdesta palasta, hintaa en tiiä"\n"Valitsinkin jo koivun ku löyty tekijä jne"\n"Hyvä Hani!! Sä oon queen ni saat päättää"\nJa kiihkeämmäksi vain käy: tänään on vaihdettu tekstiviestejä iv-koneen suodattimista, television ostamisesta ja kenties edelliseen liittyen myös luottokortin rajan nostamisesta... No, ehkä myös onneksi joistain muistakin asioista ;)


Vilijonkka & tyttäret: Värkkäilypuuska\nPosted by Vilijonkka at 5/22/2007 12:27:00 PM\nMatroskin May 22, 2007 at 2:03 PM\nIhana kassi! Apinat olivat myös sööttejä, ja bindit. Poikani (silloin 3 v) piti koko viime kesän bindiä päiväkotikavereiden kummastukseksi.\nKanerva May 22, 2007 at 2:47 PM\nJokaisen tytön unelma tuo kassi!\nviolet May 22, 2007 at 3:22 PM\nHassua..minä tein viikonloppuna myös pienen "tyttökassin", mutta ei se ole ollenkaan noin romanttinen.\nEikä mulla ole edes sitä pientä tyttöä...\nMai May 22, 2007 at 5:37 PM\nKaunis kassi! Minulla on myös kassin-ompelu vimma päällä. Valitettavasti kangaslaatikosta ei sopivia kankaita nyt löynyt joten kangaskauppaan pitäisi lähteä tilkkukoreja kaivelemaan. Jos en aikaisemmin ole tätä muistanut mainita, niin sinulla on tosi kiva blogi. Sinun postauksistasi tulee aina hyvä mieli=)\nVilijonkka May 23, 2007 at 4:25 AM\nJa hauskaa myös kuulla jos muillekin tulee postauksistani hyvä mieli. Oman mieleni pitäminen positiivisemmalla puolella oli blogini alkuperäinen ajatus!


19.08.2018 klo 14:40\nPoliisin mukaan Juicy J:n kannabisvideon tutkiminen ei ole tärkeysjärjestyksessä ensimmäisenä.\nIltalehti kertoi lauantaina Tampereen Blockfesteillä esiintyneen jenkkiräppäri Juicy J:n perjantai-iltana julkaisemasta Snapchat-videosta, jossa hän esittelee kannabisvarastojaan festivaalien takahuoneessa.\nJuicy J eli Jordan Michael Houston julkaisi perjantaina video- ja kuvasovellus Snapchatissa videon, jossa hän tunnelmoi festivaalihumua takahuoneessa. Videolla Juicy J nostaa nähtäville paksun sätkän ja tähden seurueeseen kuuluva mies esittelee minigrip-pussia.\n- Yksi faneistani antoi minulle tämän ruohosätkän, Juicy J:n kuullaan videolla esittelevän.\nPoliisi kertoi aiemmin Iltalehdelle, että Snapchat-videon sisällöstä tehdään rikosilmoitus ja asiaa aletaan tutkia.\n- Teemme asiasta parhaillaan rikosilmoitusta ja tutkimme asiaa. Olemme olleet jo yhteydessä festivaalijärjestäjään asian tiimoilta. On syytä epäillä tässä tapauksessa huumausaineen käyttörikosta, Sisä-Suomen poliisilaitoksen rikoskomisario Markku Laakso sanoi.\nIltalehti tavoitti rikoskomisario Laakson kommentoimaan tapausta uudelleen sunnuntaina. Tutkinta ei ollut edennyt edellispäivästä.\n- Ei ole mitään uutta kerrottavaa. Tässä on ollut varsin kiireinen viikonloppu rikosrintamalla Tampereella poliisilla meneillään.\nLaakso ei kommentoi, onko poliisi kuulustellut räppäriä tai millaisiin muuhun toimiin on ryhdytty.\n- Se, mitä poliisi tästä toteaa on se, että rikosta on syytä epäillä ja meillä on velvollisuus asettaa asiat tärkeys- ja kiireellisyysjärjestykseen. Sitä tässä tehdään. On pyritty hoitamaan kiireellisempiä asioita tässä pois. En ole pystynyt siihen ylitöihin ihmisiä määräämään, Laakso kommentoi räppärin tapausta.\n- Mielestäni jutun juuri on tässä semmoinen, että minkä takia tämmöinen henkilö päätyy jakamaan tällaisen aineiston sosiaaliseen mediaan, että mikä viesti hänellä on. Aika alkeellisena toimintana pidän tällaista julkisuuden henkilön kannalta, Laakso sanoo.\nPoliisia on tänä viikonloppuna työllistänyt Tampereella suurilta osin kyseinen Blockfest-tapahtuma. Poliisin tiedotteen mukaan tapahtumassa kirjattiin 10 huumausaineen käyttörikosta, viisi järjestystä ylläpitävän henkilön vastustamista, kaksi pahoinpitelyä. kuusi näpistystä ja päihtyneiden kiinniottoja viisi kappaletta.\nJuicy J poltteli avoimesti julkaisemallaan videolla kannabissätkää. KUVAKAAPPAUS SNAPCHAT


City Hurricane maljakko | Louise Roe Copenhagen\nAloitussivu / Sisustus / Maljakot & ruukut / City Hurricane maljakko\n28296-04 City Hurricane maljakko\nCity Hurricane -maljakko Louise Roe Copenhagenilta on näyttävä maljakko paksua ja korkealaatuista suupuhallettua lasia. Siinä on puhtaat, ...\nCity Hurricane maljakko\nLue lisää tuotteesta City Hurricane maljakko\n98 € (sisältäen ALV:n)\nTuotetiedot: City Hurricane maljakko\nCity Hurricane -maljakko Louise Roe Copenhagenilta on näyttävä maljakko paksua ja korkealaatuista suupuhallettua lasia. Siinä on puhtaat, graafiset linjat, jotka ovat New Yorkin suurkaupungin pulssin ja rakennusten inspiroimat. Maljakko on näyttävä mestariteos pöydälle ja se sopii täydellisesti isolle, runsaalle kukkakimpulle. Valitse useista eri väreistä ja yhdistä siihen City Lights -kynttilälyhtyjä, myös Louise Roe Copenhagenilta.


Alussa oli rock rauha ja rakkaus, sitten tulivat kännykät - Aamulehti\nMoron kolumni: Rock, rauha ja rakkaus\nAlussa oli rock, rauha ja rakkaus. Ei se tainnut olla ihan alussa, mutta nuorisolla on tapana unohtaa mennyt ja rakentaa oma maailmansa. Historian opetuskin maistui tylsältä. Kaikki tuntui mahdolliselta. Edellisen sukupolven toimet maistuivat tietysti vääriltä, niin käy säännöllisesti polvesta toiseen. Se on luonnonlaki.\nRock oli tullut kepittäen iskelmän ja tangon reilulla rumpupalikan mitalla. Musiikki oli kapinaa täynnä, ja laulujen sanat tähystivät parempaan tulevaisuuteen ja reiluun meininkiin. Sotaan kyllästynyt nuoriso uskoi sinisilmäisesti rauhaan, kukka vaan hiuksiin ja menoksi. Ulkoasu muuttui harmaasta värikkään rohkeaksi. Rakkaus muihin ihmisiin oli rinnakkaiselon tukipilari. Ajatus oli hyvä, mutta toteutus varsin ontuva. Pieleen meni, ihanteet luhistuivat.\nNyt tähän sloganiin suhtaudutaan huvittuneesti. Ääneen sanoja ei lausuta, mutta selän takana surkutellaan ja naureskellaan. Aikakauden tähdistä muutama saadaan roudattua rollaattorilla lavalle. Sanoma on kadonnut äänen mukana. Rauhasta ei ole tietoakaan, ja kitarakin on epävireessä.\nAamulla pitää nyt tarkistaa ikkunasta, onko suuri kähy jo alkanut. Samanmielisten suurten laumojen tilalle on syntynyt joukko yhtä pientä totuutta vannovaa väkeä, joka mukiloi toisinajattelijan netissä hiljaiseksi. Vieras uskonto tai ihonväri riittää perusteeksi. Rakkaus kohdistuu omaan selfie-kuvaan. Kaverille ei paljon kakkua jätetä.\nEihän kaikki tietysti noin huonosti ole, mutta vanhaan ei ole paluuta. Tilalle tulee aina uutta ja yllättävää. Ennen oli silti kaikki paremmin, totta kai. On helppo tuomita kännykkäänsä hierova kanssaeläjä, jonka elämä näyttää olevan laturin johdon varassa. Sille vaan emme voi mitään. Paperi ei palaa, se palaa poroksi. Seuraavalla sukupolvella on vuorostaan omat vempaimet. Niitä sitten porukalla taas kauhistellaan.\nTänä onnettomana itsekkyyden aikana oma etu ajaa yhteisen edelle. Mikä voisi olla viime vuosien slogan. Olisiko se raha, riita ja rienaus. Jopa pressaksi näyttää maailmalla pääsevän, jos on tarpeeksi hynää. Kaikille avoin verkko on aukaissut myös kielen kannat. Kirjoituskyky on kyllä palannut, mutta keskittyy herkästi toisinajattelijan solvaamiseen. Puhkutaan vihaa, se on helppoa nimimerkillä. Kasvot eivät näy. Kovin huutaja ei voita, vaan se, joka ehtii ensin.\nToivoa kuitenkin on. Vaikka toisin luullaan, ei nykynuorten polvi ole se paha törkypuheiden levittäjä. Toivottavasti nuoret pian pääsevät valtaan, kun oman elämän vaikeuteen turhautunut välipolvi vanhenee, eikä kunnolla näe tietokoneen näppäimiä. On näkyvissä, että huoli ihmiskunnasta ja ympäristöstä nousee maahan tallattujen rajamuurien yläpuolelle. Pieni ihminen nousee sille kuuluvaan arvoon, ja kuunteleminen voittaa taas huutamisen. Moraali palaa.\nToivoa on, muutos aina kestää, mutta ehkä nopeasti sykkivä maailma takoo vauhtia. Nuoret löytävät varmasti myös katsomukselleen kelpo tunnuksen. Se voisi olla vaikka räppi, riemu ja reiluus.\nKirjoittaja on kirjailija ja IT-alan veteraani


Sagapos Kanila: Alkuvuoden kuulumisia\nAlkuvuosi on kulunut uutta perheenjäsentä eli Risto-koiraa ihaillessa. Risto on todella hurmaava vauva-koira ja kasvaa nopeasti. Valjaitakin on tullut ommeltua, vaikka talvella ei niin paljon sisäpupuset ulkoilemassa käy. Mutta hyvähän se on jo sisällä harjoitella sillä pian kevät jo koittaakin.\nKanilassa myös odotellaan kevättä jotta saataisiin pupuvauvoja. Yksi naaras jo ehti synnyttääkin, mutta valitettavasti vatsassa oli ollut vain yksi poikanen eikä synnytys alkanut ajallaan. Poikanen oli yliaikainen, päässyt kasvamaan liian isoksi mutta naaraan onneksi se kuitenkin tuli ulos vaikkakaan ei enää elävänä. Kania ei ole suunniteltu yhden poikasen synnyttäjäksi, yleensä tällaiset synnytykset viivästyvät ja poikanen saa rauhassa kasvaa kokoa emän vatsassa kunnes menehtyy joko kohtuun taikka tukehtuu syntyessään.\nMutta paremmalla onnella yritetään uudelleen ja toivon mukaan näilläkin pariskunnilla alkaisi pian olemaan kevättä rinnassa. :) Asuvat niin kaverillisesti yhdessä että olen antanut olla.\nBume on myös kasvanut ja komistunut. Bume on mukavan luonteinen, mutkaton mukula ja sisäsiistikin, toivottavasti murkkuikä ei pilaa tätä ihanuutta. :D\nViikonloppuna kävin treffaamassa sijoituksessa asuvaa Manteli-poikaa, otin pari tyttöä mukaan mutta Manteli on vielä niin "mamman mussukka" ettei ymmärtänyt naisista vielä mitään.Vähän kävi tutustumassa mutta palasi oman emäntänsä rapsuteltavaksi. Mantelille on kasvanut ihanan tiheä ja siloinen turkki kun asuu viileässä kuistissa, kooltaan tosi näpsäkkä ja siro mutta lihaksikas kääpiöluppa.\nTunnisteet: kanin valjaat, kanitilkku, valjaat\nSijaispoikaset yhä elossa\nEväitä elämän alkuun pienille ihanuuksille


Dethera - Madman In Chains\nDethera | 12.10.2007 | Death/Thrash\nDetheran promon "Arts of the insane" (2008) viimeinen raita.\n8.96 3071 kuuntelua\nMIKSERI MAINOS 297717 numeroon 173172 (1,90€)\nMadman in the chains for thousands of years I am\nsick mind in a healthy body, a perfect killing machine\nFear of death has turned into superior anger\nHammer Of Hate / In my hand\nI crush the opposite as I walk the earth!\nNo more chains / Only hate remains\nI will eat the great light above and watch as you crawl\nunder the sky which is lit only by the moon\nnow it's time to meet the creator\nit is time to spit on his face, time to kill him the maker of this hell\nhumiliate him, violate him, execute him and then piss on his grave\nThis was all / started with blood\nAnd with blood shall this hell end!\nJuman gekka poijat!! Tämähän TOIMII isolla T:llä. Erityisesti pidin niistä basso kuvioista siellä soiton välissä. Hyvä saundit ja toimiva kokonaisuus. Agressiivinen lataus toimi hyvin tässä kappaleessa. HYVÄ!\nMoriensta! hyvältä kuulostaa tosiaan, kuoppalan palautteeseen on yhtyminen. Jatkakaa samaan malliin. Odottaisin vastausta jos rumpalinne voisi kertoa mitä virveliä paukuttaa, kuulostaa uudella promolla nimittäi helvetin hyvältä sekin( tosin onhan aina miksaukset mukana)\nKilju war hell 666!\nen osaa tästä oikeen mitään sanoa, kun on oudompaa musiikkia meikäläiselle. Mutta osaatte homman!\nIntron on aika pirun hyvän kuuloinen.\nSitten rummut ja laulu mukaan... Tosi hyvän kuulosta. Ja heti löytyy miksauksesta jotain mitä niin harvoin löytyy. Eli basso erottuu hyvin.\nTaitoa löytyy kyllä joka osa-alueelta ja sävellyskin on onnistunut, eli mitään oikeasti huonoa on vaikeahkoa löytää... Soolot oli tyylikkäät, mutta ne vois olla vähän enemmän esillä. Nyt ne tuppaa pikkusen hukkumaan kaikkeen muuhun. Lopetus oli kanssa tyylikäs.\nTällä kertaa arvosana 9, vaikka tässä ei olekaan käytännössä mitään huonoa. Jotaan pientä vain puuttuu. Ei nyt tuu mieleen, että mitä, mutta jotain. Sen kun löydätte, niin ai että... Sillon irtoais aika varmasti 10...\nTässä onkin jo vähän julmempaa menoa ja hetkittäisiltä Carcass assosiaatioilta en voinut välttyä noissa rankemmissa osioissa. Siihen asti menikin hyvin,mutta se välisoitto ei klassisuudellaan toiminut minulle. Tähän voisikin sitten mainita noista mahtavista basso saundeista. Todella harvoin kuulee edes levyttävältä bändiltä hengentuotoksellaan noin komeaa murinaa.\nKaikenkaikkiaan saundit ovat onnistuneet joka instrumentiltaan hyvin, mutta vielä kerran voee vittu tuota bassoa! Vokalistikin vetelee keskiverto pultsaria riuhemmin. Kappale ei kokonaisuutena kuitenkaan ollut niin kova kuin BFMH.\nVähän pitäisi olla aina hävytön ja viljellä sitä vinksahtanutta riffipornoa joka ralliin :)\nYlitiöaggressiivista mättöä, murinaa ja jyrinää kaksinkeeroin ja kitarointia kuin meidenillä ylipäätään. Tämän päivän paras aloitus sitten Aamupuuron.\n(tai, no, alussa oli tosin yks kökkö kohta, siis siinä kun rummut tulee mukaan ja se melodia siinä taustalla ei jotenkin sopinut koko biisiin.)\nBiisinä tästä pidin jostain syystä enemmän kuin ylemmästä. Soittotaito ja kaikki kunnossa. Laatu tavaraa :)\nJos Bulletissa oli kuultavissa Sten, niin tästä paistaa paikoitellen vanha Meideni. Jytää mukavasti tämäkin. Lähtisin lyriikkalinjalla mielummin tarkoituksellisesti huumoriosastolle, kuin tahattomasti.\nYhdyn pitkälti tuon Spitalium-hepun mielipiteeseen enkä jaksa samoja kirjoittaa. Paitsi että se limainen melodia oli mun mielestä aika hyvä :D Bassottelu tulee esiin mukavasti, ja näistä biiseistä tulee aika hyvälle tuulelle jostain syystä. Miltäköhän tämä maistuisi runsaan oluen kera...? Hmmm...\nDark, death,black playlist äänittämiäni/tuottamiani bändejä 1 Dethera pietun lista Heavy Metal lista1 rokrok


Vaikuta valinnoilla omaan hiilijalanjälkeesi\nISS omat uutiset\nImatran Seudun Sähkö - Hyvän energian tuntee\nKevät on kuivannut kadut ja pihat. Monessa paikassa pihoja ja katuja on pesty, mutta kaikkea pölyä ei saada pois. Sisäilman parantamiseksi kannattaa puhdistaa ilmanvaihtoventtiilit ja vaihtaa suodattimet. Lue lisää\nPuista vapaa sähkölinja -projekti etenee – jo 100 km säävarmaa sähkölinjaa!\nImatran Seudun Sähkön Siirron ja Metsänhoitoyhdistys Etelä-Karjalan yhteinen Puista vapaa sähkölinja -projekti on edennyt suunnitellussa vauhdissa. Projekti on edennyt hyvässä yhteistyössä maanomistajien kanssa, joita koko projektin piirissä on yhteensä noin 2000. Lue lisää\nMaistiaisia 2020-luvun ruoasta\nRuokakulttuuri elää ja muuttuu. 2020-luvulla kasvisten käyttö lisääntyy ja pääsemme nauttimaan uudenlaisista mauista ja aterioista. Uutta voi syntyä myös vanhoista suomalaisista perinneruoista. Lue lisää\nKohti valkeaa hymyä\nHammasalan ammattilaiset suosittelevat sähköhammasharjaa. Sähköhammasharjaa suositellaan sen puhdistustehon vuoksi. Sähköhammasharjalla hampaat tulevat käsiharjalla harjaamista puhtaammiksi ja säännöllisellä sekä huolellisella harjaamisella pääset kohti valkeampaa hymyä. Vaihtoehtoja löytyy kaikissa hintaluokissa. Kokeilimme neljää sähköhammasharjaa. Lue lisää\nSähkösavustimella helppo savustuskesä\nSähkösavustin on monipuolinen laite kesän ruuanlaitossa. Sähkövastuksella varustettuja savustuslaitteita on ollut markkinoilla jo pitkään. Sähkösavustimella valmistuu koko aromikas ateria kesäpöytään. Savustaa voi ympäri vuoden esimerkiksi kalaa, lihaa ja kasviksia. Lue lisää\nNauti lämmöstä ja säästä luontoa ja lompakkoa – Ikääntyvän lämmönjakokeskuksen kuntotarkastus kannattaa\nKuopion alueella yli 6100 kiinteistöä lämpiää kaukolämmöllä. Niistä jopa kaksi kolmesta kuluttaa enemmän energiaa kuin olisi tarpeen, arvioi Kuopion Energian asiantuntija, kaukolämmön myyntipäällikkö Teemu Tirkkonen. Lue lisää\nOlisiko Suomesta sähköisen lentämisen edelläkävijäksi?\nLentoliikenteen runsaat hiilidioksidipäästöt puhuttavat. Yksi varteenotettavimmista vaihtoehdoista nykymuotoiselle lentoliikenteelle on lentokonekannan sähköistäminen. Tutkimuksen mukaan Suomi voisi olla sähköisen lentämisen edelläkävijämaa. Lue lisää\nViime vuonna juhlittiin 90-vuotiasta Imatran Seudun Sähkö Oy:tä. Vuotta muistellaan varmasti hyvillä mielin niin asiakkaiden, yhteistyökumppaneiden, yhtiön johdon kuin henkilökunnankin parissa. Mutta miltä näyttää vuosi numeroina? Lue lisää\nImuroi ja pese lattiat automaattisesti\niRobotin uusi Roomba 970-sarja käyttää Imprint™-linkkitekniikkaa ja pystyy yhteistyöhön Braava jet m6 -robottimopin kanssa. Tämän tekniikan avulla lattianpesu käynnistyy automaattisesti imuroinnin päätyttyä. Lisäksi on mahdollisuus käyttää iRobot HOME -sovellusta siivoustöiden ajoittamiseen ja seuraamiseen. Lue lisää\nVuosikellosta vinkit kodin talotekniikan kunnossapitoon\nKodista kannattaa pitää huolta. Talotekniikan huolenpidolla asumismukavuus ja turvallisuus pysyvät kunnossa ja asuinkustannukset kurissa. Samalla kodin lämmön- ja sähkönkulutus pysyy kurissa. Asumisen vuosikello auttaa muistamaan, mitä eri vuodenaikoina kannattaa tehdä. Lue lisää\n18.05.2020, klo 14:33•Kommentteja 0\nUsein ajatukset kääntyvät energiaa ja autoiluun kun kuulemme sanan hiilijalanjälki. Nämä ovat kuitenkin vain osa hiilijalanjälkeä. Suomalaiset sähkön- ja lämmöntuottajat ovat investoineet jatkuvasti puhtaaseen tuotantoon ja pienentäneet tuotteidensa hiilijalanjälkeä. Voit itse vaikuttaa helposti hiilijalanjälkeesi valitsemalla lähellä tuotettuja tuotteita.\nSuomalainen kivi sopii suomalaiseen maisemaan. Kuvat Kivi ry, Liuskemestarit ja Kovakivi.\nElinkaariarviointeihin erikoistunut Bionova Ltd on laskenut Kivi ry:n toimeksiannosta kotimaisesta luonnonkivestä valmistettujen kivituotteiden eurooppalaisen standardin mukaiset ympäristöselosteet. Selvityksen mukaan kotimaisen luonnonkiven aiheuttama ilmastokuormitus on hyvin alhainen muun muassa lyhyiden kuljetusmatkojen ja pitkän käyttöiän ansiosta.\nHankkimiesi tavaroiden valmistuspaikalla, valmistuksen päästöillä, kuljetusmatkalla ja laadulla sekä kestävyydellä on suuri merkitys hiilijalanjälkeesi eli aiheuttamiisi hiilidioksidipäästöihin. Kotimainen, pitkäikäinen, laadukas tuote on yleensä myös parempi investointi ympäristölle, kuin kaukaa tuotu ja lyhyt käyttöikäinen tuote. Kotimaisia tuotteita suosimalla vaikutat myös meidän kaikkien hyvinvointiin ja menestymiseen tulevaisuudessa.\nLuonnonmateriaalien suosiminen rakennusalalla on ollut kasvava trendi. Toivottavasti sama trendi tarttuu myös omakotirakentajiin, kodin remontoijiin tai pihan ja puutarhan viihtyisyyden parantajiin. Luonnonmateriaalien puolesta puhuu myös matala hiilijalanjälki.\nTuoreen elinkaariarvioinnin mukaan suomalaisesta luonnonkivestä valmistetuilla kivituotteilla on matala hiilijalanjälki. Esimerkiksi kotimaisen graniittinopan- tai nupukiven valmistusvaiheen ilmastokuorma jää noin 50 kiloon CO2-e/tonni.\nMuista materiaaleista tai tuontikivestä valmistettujen vastaavien tuotteiden hiilijalanjälki on usein moninkertainen kotimaiseen luonnonkiveen verrattuna.\n– Suomalaisten kivituotteiden matalaan hiilijalanjälkeen vaikuttaa se, että niiden valmistamiseen ei vaadita pitkiä hankintaketjuja tai useita materiaaleja. Suomessa kiviaines louhitaan kalliosta ja kuljetetaan tuotantolaitokselle, jossa se paloitellaan ja viimeistellään valmiiksi tuotteeksi, kuvaa Kivi ry:n toiminnanjohtaja Sini Laine.\nYmpäristötietoinen hankkii läheltä\nKotimaisen luonnonkiven matala hiilijalanjälki selittyy myös lyhyillä kuljetusetäisyyksillä, koska suurin osa luonnonkiven päästöistä tulee kuljetuksista. Vastuullisesta rakentamisesta kiinnostunut hankkiikin kiven mahdollisimman läheltä. Esimerkiksi infrarakentamisessa käytetyn reunakiven valmistus ja kuljettaminen Aasiasta Suomeen aiheuttaa 82 % suuremmat päästöt suomalaiseen reunakiveen verrattuna.\n– Hankintapaikan ja toimituspaikan sijainneilla sekä tuotantoketjun sisäisillä etäisyyksillä on avainrooli kiven aiheuttamissa kokonaispäästöissä. Toivomme, että tämä selvitys herättää kunnat, kaupungit ja kuluttajat näkemään kuljetusmatkan merkityksen sekä ottamaan huomioon myös Suomeen jäävät verotulot. Esimerkiksi kotimaisen noppa- ja nupukiven hinta on kilpailukykyinen ulkomailta tuotuihin verrattuna, Laine vetoaa.\nRakentamiseen käytettävien materiaalien valmistus tuottaa 11 prosenttia globaaleista ilmastopäästöistä eli moninkertaisesti lentoliikenteeseen verrattuna.\n– Olisi toivottavaa, että varsinkin julkisissa hankinnoissa otettaisiin huomioon jatkossa rakennusmateriaalien aiheuttama hiilijalanjälki, kun vertailutietoa alkaa olla hyvin tarjolla. Lisäksi monen kunnan ja kaupungin tavoitteena on saavuttaa hiilineutraalius lähivuosien aikana. Hankkimalla kivimateriaalit läheltä, tavoitteet on mahdollista saavuttaa ja samalla voi tukea paikallista taloutta, Laine toteaa.\nSuomalaiset luonnonmateriaalit ovat ekologinen ratkaisu rakentamiseen, niin sisälle kuin ulos. Kuva: Kivi ry, Kivipalvelu Peltola.\nKivi on käytännössä ikuinen ja kierrätettävissä\nLuonnonkiven elinkaaren käyttöominaisuudet ovat myös hyvät, kun niitä tarkastellaan ympäristönäkökulmasta. Rakennustuotteen käyttövaiheen päästöihin vaikuttavat muun muassa huoltovaatimukset, korjaustarpeet ja -mahdollisuudet sekä käyttöikä.\n– Aina kun materiaaleja joudutaan vaihtamaan, siitä muodostuu uudelleen päästöjä. Luonnonkivi onkin hyvä valinta, koska se on käyttöiältään lähes ikuinen ja sen elämää jatkuu mahdollisen purkamisen jälkeenkin. Luonnonkivi on käytännössä huoltovapaa eli se pitää korjata ja vaihtaa vain poikkeustapauksissa, muistuttaa Laine.\nKivi on siinäkin suhteessa mainio materiaali, että sitä voidaan uusiokäyttää suoraan purkamisvaiheen jälkeen ilman käsittelyä tai korjaamista.\n– Mikäli luonnonkivi rikkoutuisi purkamisen aikana, sitä voidaan silti hyödyntää esimerkiksi murskeena. Näin voimme lisätä uusiomateriaalien käyttöä ja vastaavasti vähentää neitseellisten luonnonraaka-aineiden käyttöä ja energian kulutusta sekä estää jätteiden syntymistä, korostaa Laine.\nTeksti: Ari J. Vesa


Fuksianpunaisia Häähaaveita: It's 50's and it's fabulous!\nAnonyymi 13. helmikuuta 2013 klo 20.44\n:) Parissa kuvassa taitaa olla samanmallinen/saman valmistajan mekko kuin minulla oli hääpukuna, jos nyt ihan oikein katsoin!\nHanna 14. helmikuuta 2013 klo 8.55\nNuo taitavat olla tuon Honeypie Boutiquen mekkoja. Tai sitten eivät. Aivan superihania joka tapauksessa!\nSeida 13. helmikuuta 2013 klo 22.20\nAi onko joku innostunut? Hep, täällä! :)\nHanna 14. helmikuuta 2013 klo 8.54\nJotenkin arvelinkin, että sieltä suunnalta saattaisi löytyä morsian, jolle tämä postaus on oikein omiaan :)\nLaura 13. helmikuuta 2013 klo 22.25\nHep Kyllä! Tänään mentiin just näissä meiningeissä! ;) blogissa joskus lisää...\nHanna 14. helmikuuta 2013 klo 8.53\nAnni 14. helmikuuta 2013 klo 17.04\nUpeita on kyllä varsinkin juuri punaisella tehostettuna.\nLotta 16. helmikuuta 2013 klo 8.19\nTällä idealla lähdin hääpukua ostamaan, mutta ihan erilaisen kanssa poistuin kaupasta... Aattelin, että ihania fiftarimekkoja voin käyttää sitten koko loppuelämän muitten häissä ja muissa juhlissa, mutta pitkää, valkoista hääpukua vain kerran! :)\nJenny-O 20. helmikuuta 2013 klo 14.54\nPinkki alushame olisi niiiin ihana kellohelman kanssa! Itse käytin mustaa valkoisen alla (kuvia blogissa) eikä todellakaan kaduta :) Lyhyemmän helman kanssa on myös huomattavasti helpompaa ja turvallisempaa liikkua ja olla :)\nAnonyymi 27. helmikuuta 2013 klo 11.03\nPukeudun kellomekkoihin arkeen ja juhlaan mutta kun häitäni aloin suunnitella niin kumma kyllä heti tuli että ei Fiftari mekkoa. Ehkä siksi että pukeudun sellaisiin lähes joka päivä. Mutta kellohelmainen tyllimekko kyllä tuli ostettua. Puhuit että ikä vaikuttaa pukeutumistyyliin. Ehkä ehkä ei. Nuorena olin 50-luvun tyllimekkopukeutuja, ensimmäinen auto oli Blymouth 50-luvulta. Mutta sitten muutin ulkomille ja koko juttu vain jäi pois. Nyt kolmevuota sitten suunnilleen aloin uudelleen. (olin kyllä aina aatellu että vielä aloitan uudellen) Mutta todella kauniita ne on noi puvut. Ja näin muutaman kauniin vastaavan puvun kaupassakin. Valintaani varmaan vaikutti eniten että haluan todella arjesta poikkeavan juhlapäivän hääpäivästäni. 4/2013


Ischglin alppikylässä oli torstaina aurinkoista ja hiljaista. Normaalisti hiihtokausi jatkuu vielä huhtikuunkin. Kuva: AOP\nRiehakkaista hiihtolomistaan tunnettu Ischgl on taas vapaa. Niin ovat myös yhtä lailla yli kuukauden eristyksissä olleet Itävallan alppikohteet Sölden ja St. Anton.\nIschgl ja sitä ympäröivä Paznaun-laakso asetettiin eristykseen maaliskuun puolivälissä, kun laaksosta epäiltiin levinneen jopa tuhansia koronavirustartuntoja lomalaisten mukana ympäri Eurooppaa. Itävallan terveysviranomaisen mukaan maan koronatapauksista ainakin runsaat 800 on jäljitetty Ischgliin.\nEristyksen oli määrä jatkua sunnuntaihin asti, mutta tiistaina Tirolin osavaltio totesi (siirryt toiseen palveluun), että tartuntojen määrä alueilla on siinä määrin alhainen, että torstaista lähtien niillä riittävät samat rajoitukset kuin muualla Itävallassa. On siis muun muassa pidettävä metrin turvaväli muihin ihmisiin ja käytettävä suojamaskia kaupoissa ja julkisessa liikenteessä.\nPerjantaiaamuna Söldenissä oli enää vajaat 40 aktiivista koronavirustapausta, Ischglissä kolmisenkymmentä ja St. Antonissa 18.\nYhteensä vajaan 800 000 asukkaan Tirolissa on vahvistettu lähes 3 500 koronavirustartuntaa. Niistä vajaa kolmasosa on todettu Landeckin alueella, johon Ischgl ja St. Anton kuuluvat. Koronaviruksen takia on kuollut Tirolin osavaltiossa 101 ihmistä.\nEristyksessä vuorten kätköissä oli tuhansia ihmisiä, ja Paznaun-laaksossa eristys kesti yhteensä 39 päivää: alueelle ei saanut tulla eikä sieltä poistua. Sinä aikana alppikylissä ei saanut tehdä oikeastaan muuta kuin käydä tarvittaessa töissä sekä hoitaa täysin välttämättömät ostokset ja lääkäri- ja apteekkikäynnit. Oman kylän alueeltakaan ei saanut poistua.\nMuualla pysyvästi asuvia osavaltion eristysmääräyksessä kehotettiin lähtemään – mahdollisesti koronatartuntoja mukanaan. Maalis–huhtikuun vaihteessa alueelta kerrottiinkin poistuneen tuhansia ihmisiä, jotka olivat kotoisin ainakin 40 eri maasta.\nEristysalueilla iloitaan vapaudesta\nKylissä karanteenin päättyminen oli helpotus, ja koronaleiman toivotaan hiipuvan ajan myötä.\n– On kyllä hyvä, että saamme kuulua taas muuhun maahan, emmekä ole mitään erityistirolilaisia, sanoi Söldenin pormestari Ernst Schöpf Itävallan yleisradioyhtiö ORF:lle (siirryt toiseen palveluun).\nIschglin pormestari Werner Kurz ei usko, että kylän maine viruslinkona vähentäisi matkailua jatkossa.\n– Olemme saaneet vierailtamme oikein hyvää palautetta, ja yritykset pitävät yhteyttä kanta-asiakkaisiinsa. Katsomme toiveikkaina tulevaisuuteen, sanoi puolestaan Kurz.\nIschgl ryöpsähti maaliskuussa muidenkin kuin hiihtoturistien tietoisuuteen Euroopan yhtenä varhaisena viruspesäkkeenä. Hiihtokeskus ja Kitzloch-niminen baari nousivat varoittavaksi esimerkiksi erityisesti siksi, että laskettelu ja after ski -bileet saivat jatkua maaliskuun alussa vielä viikon sen jälkeen, kun Kitzlochin tarjoilijalla oli todettu tartunta.\nKitzlochinkin viranomaiset määräsivät suljettavaksi vasta neljä päivää tartunnan toteamisen jälkeen. Hiihtohissien pysähtymiseen meni siitä vielä muutama päivä.\nViimeiset talven kausityöläiset tekivät lähtöä Ischglistä torstaina. Kuva: AOP\nItävallan valtion terveystutkimuslaitos AGES on sittemmin kertonut, että Kitzlochin tarjoilijan sijaan ensimmäinen koronaan sairastunut oli oleillut Ischglissä jo helmikuun alussa. Hänen tartuntansa tosin todettiin vasta kuukautta myöhemmin.\nLisäksi AGES arvioi tiistaina (siirryt toiseen palveluun), että Itävallassa oli jo helmikuun lopussa useita koronatapauksia eli myös useita mahdollisia tartuntaketjujen lähteitä.\nKitzloch-baarin omistaja: "Meidän olisi pitänyt sulkea heti"\nViruslingoksi mediassa nimetyn Kitzlochin 25-vuotias omistaja on myöntänyt lehtihaastatteluissa, että oli virhe odottaa viranomaisten määräystä.\n– Kuulin Itävallan ensimmäisistä tartunnoista vain muutamaa päivää ennen kuin sain tiedon työntekijämme tartunnasta. Aiemmin kaikki olivat keskittyneet Kiinaan ja Italiaan emmekä arvanneet, että se ehtisi tänne Ischgliin niin nopeasti, Bernard Zangerl sanoi saksalaiselle Focus-lehdelle (siirryt toiseen palveluun) huhtikuun alussa.\nKitzloch-baari nousi Alppien hiihtokohteista levinneiden koronatartuntojen symboliksi maaliskuussa. Kuva: AOP\nZangerlin mukaan ensimmäisen todetun tartunnan jälkeen viranomaiset määräsivät baarin kaikki tarjoilijat karanteeniin.\nBaari sai kuitenkin luvan jatkaa toimintaansa sijaisvoimin, kunhan tilat desinfioitaisiin. Jatkamista Zangerl kertoi pitäneensä jälkikäteen suurena virheenä.\n– Luotimme siihen, että viranomaiset antavat meille oikeat ohjeet. Meidän olisi pitänyt sulkea heti, kun tarjoilijallamme todettiin tartunta. Olemme todella pahoillamme kaikkien puolesta, jotka saivat meillä tartunnan, Zangerl harmitteli.\nKitzlochissakin katsotaan jo tulevaisuuteen: Zangerl sanoi toivovansa, että virus saadaan hallintaan ja että Ischglissä voidaan jatkossakin juhlia rauhallisesti.\nMeno Ischglissä muuttuukin, jos pormestari Werner Kurzin suunnitelmat toteutuvat. Tiroler Tageszeitung -lehden mukaan (siirryt toiseen palveluun) Kurz ja alan toimijat hahmottelevat kesän aikana “laadukkaampaa” hiihtoturismia ensi talveksi. Kurz sanoo lehdelle, että etusijalle nostettaisiin laskettelu ja bilettävät päiväretkeilijät jäisivät vähemmälle.\nOsavaltion ja maan johto eivät syytä alppikyliä\nTirolin osavaltion pääministeri Günther Platter toisti jälleen tiistaina eristyksen päättymisestä ilmoittaessaan, ettei koronapandemia ole lähtöisin Ischglistä.\nViranomaisia on kuitenkin vaadittu vastuuseen siitä, ettei hiihtokautta keskeytetty aiemmin Tirolissa. Osavaltion syyttäjänvirasto tutkii tapahtumaketjua, ja muun muassa sitä, jätettiinkö viranomaisille kertomatta jo helmikuussa mahdollisesti todetusta koronatapauksesta.\nItävallan pääministeri Sebastian Kurz käytti kasvomaskia Itävallan parlamentissa keskiviikkona. Kuva: AOP\nItävallan liittokansleri Sebastian Kurz oli Platterin kanssa samoilla linjoilla, kun hänelle esitettiin Saksan yleisradioyhtiön keskusteluohjelmassa usein aiemminkin saksankielisessä mediassa esitetty kysymys Ischglistä: Menikö ahneus terveyden ohi?\n– Tietysti rangaistaan, jos joku on toiminut väärin, mutta minusta tällainen syyttely on hankalaa. Italiassa sanotaan, että kiinalaiset toivat koronan. Ischglissä sanotaan, että italialaiset. Saksassa jotkut sanovat saaneensa tartunnan Itävallassa. Voi olla tottakin. On sanottu myös, että se levisi Münchenistä. En syytä ketään, Kurz sanoi keskiviikkona ZDF:n Maischberger-ohjelmassa (siirryt toiseen palveluun).\nSaksan eteläisimmissä osavaltioissa Baijerissa ja Baden-Württembergissä on todettu maan eniten koronatartuntoja, ja useiden niistä epäillään olevan peräisin Itävallan hiihtokohteista. Etelä-Saksan poliitikot ovat osoittaneet syyttävällä sormella juuri Ischgliä.\nItävallan Ischglissä torstaina kuvatussa mainostaulussa lukee: "Rentoudu. Jos pystyt..." Kuva: AOP\nPalaavatko tärkeät saksalaisturistit ja kuinka pian?\nLiittokansleri Kurz tuntuisi haluavan Itävaltaan jo kesällä lisää turisteja – ainakin Saksasta. Tärkeää se maan taloudelle olisikin, sillä matkailuala muodostaa noin 15 prosenttia Itävallan bruttokansantuotteesta, ja kolmannes Itävallan matkailijoista tulee pohjoisnaapurista.\nKurz on korostanut moneen kertaan Itävallan tehneen nopeasti tiukkoja rajoituksia ja purkavan niitä nyt hallitusti.\n– Itävallassa tilanne edistyy maailman nopeimmin, ja Saksassa kehitys näyttää yhtä hyvältä. Suhtaudun optimistisesti. Jos kummassakin maassa tilanne pysyy hallinnassa, tietysti pyrimme avaamaan rajat, Kurz vastasi tv-haastattelussa kysymykseen kesälomasuunnitelmien laatimisesta.\nNäillä näkymin Itävallan hotellit ja ravintolat saisivat avata ovensa toukokuun puolivälissä. Itävallan matkailusta vastaavan ministerin mukaan hallitus esittelee ensi viikolla suunnitelman, miten matkailuala voisi jälleen avautua rajoitusten jälkeen.\nSenkin jälkeen voinee tosin vielä vain arvailla, kuinka pian matkailijat pääsevät lähtemään kotimaistaan ja suuntaavatko he Itävaltaan.\nJutussa käytetty lähteinä: ORF, Der Standard, Tiroler Tageszeitung, Kleine Zeitung, Kurier, Focus, ZDF, Tirolin osavaltio.\nVoit keskustella aiheesta alla lauantaihin klo 23 asti.\n18.3.2020 Alppien suosikkikohdetta epäillään satojen koronatartuntojen lähteeksi Pohjoismaissa – tartunnan saaneet suomalaisopiskelijatkin kävivät Ischglissä\nKoronapandemiaUlkomaatIschglPaznaunSebastian kurzTiroliAlppien talviurheilukeskuksetTartuntatauditVirustauditAlpitItävaltalaiset poliitikotItävallan kansanpuolueItävaltaSöldenItävallan politiikkaOsavaltiot